cyanic-selkie/wikianc huggingface dataset:
എഫ്. എ. ഓ
ഫുഡ് ആൻഡ് അഗ്രിക്കൾച്ചർ ഓർഗനൈസേഷൻ ഓഫ് ദി യുണൈറ്റഡ് നേഷൻസ് അഥവാ '''എഫ്. എ. ഓ (FAO)''', ഐക്യരാഷ്ട്ര സഭയുടെ കീഴിലുള്ള ഒരു സംഘടന ആണ്. ഈ ലോകത്തെ ഇന്ന് വേട്ടയാടിക്കൊണ്ടിരിക്കുന്ന പട്ടിണിയും ദാരിദ്ര്യവും പോഷകാഹാരക്കുറവും പരിഹരിക്കുന്നതിനുള്ള ശ്രമങ്ങളിൽ എഫ്. എ. ഓ. മുൻപന്തിയിലുണ്ട്‌. ലോകരാജ്യങ്ങൾക്ക് കൂടിവരുന്നതിനും, തങ്ങളുടെ പരിശ്രമങ്ങൾ വിലയിരുത്തി പുതിയ പദ്ധതികൾക്ക് രൂപം കൊടുക്കുന്നതിനും എഫ്. എ. ഓ. വേദിയൊരുക്കുന്നു. 194 ൽ പരം അംഗങ്ങളുള്ള എഫ്. എ. ഓ. യുടെ നിലവിലെ മേധാവി ഹോസെ ഗ്രാറ്റ്സിയാനോ ഡാ സിൽവ ആണ്.
ചരിത്രം
1943 ൽ നാൽപ്പത്തിനാല് ലോകനേതാക്കൾ യുഎസ്എ യിലെ വിർജിനിയയിൽ ഒത്തുകൂടി ആഹാരവും കൃഷിയുമായി ബന്ധപ്പെട്ട് ഒരു സംഘടന സ്ഥാപിക്കാൻ പ്രതിജ്ഞയെടുത്തത് പ്രകാരം, 1945 ൽ കാനഡയിലെ കെബക്കിലാണ് എഫ്. എ. ഓ. സ്ഥാപിതം ആയത്. 1951 ൽ എഫ്. എ. ഓ. യുടെ ആസ്ഥാനം, വാഷിംഗ്‌ടൺ ഡി സി യിൽ നിന്ന് ഇറ്റലിയിലെ [[റോം
പ്രധാനലക്ഷ്യങ്ങൾ
എഫ്. എ. ഓ. ക്ക് പ്രധാനമായും അഞ്ച് ലക്ഷ്യങ്ങൾ ആണ് ഉള്ളത്. ഒന്ന്: പട്ടിണി, ഭക്ഷ്യ അരക്ഷിതാവസ്ഥ, പോഷകാഹാരക്കുറവ് തുടങ്ങിയങ്ങവ നിർമാർജ്ജിക്കുന്നതിൽ സഹായം. ലോകത്തിലെ എല്ലാവരെയും പോഷിപ്പിക്കാനുള്ള ശേഷി പ്രകൃതിക്കുണ്ട്. അതിനായി ധാന്യം ഉത്പാദിപ്പിക്കുവാൻ ആവശ്യമായ നയങ്ങൾക്ക് രൂപം കൊടുക്കുകയും, സാങ്കേതികവിദ്യയിലെ പുതിയ വികാസങ്ങൾ പങ്കുവെക്കുകയും, ഏറ്റവും പുതിയ കണക്കുകൾ നൽകുകയും എഫ്. എ. ഓ. ചെയ്യുന്നു. രണ്ട് : കൃഷി, വനശാസ്ത്രം, ഫിഷറീസ് എന്നീ മേഖലകളിൽ ഉത്പാദനക്ഷമത വർധിപ്പിക്കുകയും കൂടുതൽ സുസ്ഥിരമാക്കുകയും ചെയ്യുക. മൂന്ന് : ലോകത്തിലെ ദാരിദ്ര്യം കുറയ്ക്കുക. എഫ്. എ. ഓ. യുടെ പ്രധാനപ്പെട്ട ലക്ഷ്യങ്ങളിൽ ഒന്നായ ഇത്, മറ്റു ലക്ഷ്യങ്ങളിലൂടെയും, തങ്ങളുടെ തന്നെ ചുറ്റുപാടുകളിൽ ഉണ്ടാകുന്ന പ്രതിസന്ധികളെ നേരിടാൻ ഗ്രാമീണരെ സജ്ജരാക്കുന്നതിലൂടെയും അവർക്ക് വേണ്ടുന്നതായ സഹായങ്ങൾ ഏർപ്പെടുത്തുന്നതിലൂടെയും സാക്ഷാത്കരിക്കപ്പെടുന്നു. നാല് : കാര്യക്ഷമവും എല്ലാം ഉൾക്കൊള്ളുന്നതുമായ കൃഷി കാർഷിക പദ്ധതികൾ നടപ്പിലാക്കുക. ആഗോളവൽക്കരണം കാരണം കാർഷികവ്യവസ്ഥിതി അവഗണിക്കപ്പെടുന്ന ഈ കാലത്ത് അതിനാവശ്യമായ പ്രാധാന്യം നൽകി ഏറ്റവും കാര്യക്ഷമമായ രീതിയിൽ ഭക്ഷ്യധാന്യങ്ങളും മറ്റും ഉത്പാദിപ്പിക്കുക. അഞ്ച് : തങ്ങൾ നേരിടുന്ന പ്രതിസന്ധികളെയും ഭീഷണികളെയും നേരിടാൻ ജനങ്ങളെ കരുത്തരും സജ്ജരും ആക്കുക. കാലാവസ്ഥാവ്യതിയാനങ്ങളും പ്രകൃതിദുരന്തങ്ങളും കാരണം ഉണ്ടാകുന്ന കെടുതികൾ നേരിടാൻ കൂടുതൽ സഹായം.
പ്രവർത്തനം
പ്രധാനയമായും അഞ്ച് മേഖലകളിൽ ആണ് എഫ്. എ. ഓ. ശ്രദ്ധ ചെലുത്തുന്നത്. ഒന്ന്, കാർഷിക മേഖലയിലെ വളർച്ചക്ക് ആവശ്യമായ അറിവും സാങ്കേതികവിദ്യയും പങ്കുവെക്കുകയും സുസ്ഥിരമാതൃകയിൽ ഉള്ള കൃഷിയിലേക്ക് മാറുവാൻ ആവശ്യമായ താങ്ങും നൽകുക. രണ്ട്, നയരൂപീകരണത്തിൽ വിദഗ്ദ്ധാഭിപ്രായവും സഹായവും കൊടുക്കുകയും അവ നടപ്പിലാക്കുന്നതിൽ രാഷ്ട്രങ്ങളുടെ ഇച്‌ഛാശക്‌തി വർധിപ്പിക്കുകയും ചെയ്യുക. മൂന്ന്, ചെറുകിട വ്യവസായങ്ങളെ മെച്ചപ്പെടുത്തുന്നതിന് പൊതുസ്വകാര്യപങ്കാളിത്തത്തിൽ കൂടുതൽ പദ്ധതികൾ ആവിഷ്കരിച്ചു നടപ്പാക്കുക. നാല്, ഏറ്റവും ആധുനികമായ വിജ്ഞാനവും വിദ്യയും പരീക്ഷിച്ചുനോക്കി അവ പ്രാബല്യത്തിൽ വരുത്തുവാനുള്ള ശ്രമങ്ങൾ. അഞ്ച്, കെടുതികൾ നേരിടുന്നതിലും തരണം ചെയ്യുന്നതിലും ആവശ്യമായ സഹായം പ്രദാനം ചെയ്യുക. എഫ്. എ. ഓ. യുടെ നടത്തിപ്പിലേക്കായി ഓരോ വർഷവും ആവശ്യമായ ധനം, അംഗരാജ്യങ്ങൾ, നാല്പത് ശതമാനത്തോളം പ്രതിവർഷസംഭാവനയായും ബാക്കി സന്നദ്ധ്സംഭാവനയായും നൽകുന്നു. എഫ്. എ. ഓ. യുടെ മറ്റു പങ്കാളികളും ഇതിലേക്ക് സംഭാവന ചെയ്യുന്നു. ഇതിലൂടെ ഈ ലോകത്തെ ദാരിദ്ര്യവും പട്ടിണിയും അകറ്റാൻ എഫ്. എ. ഓ. ശ്രമിക്കുന്നു.
വിക്രംസാരാഭായ് സയൻസ് സ്‌കൂൾ, കാക്കനാട്
2014 അധ്യയന വർഷത്തിൽ പ്രവർത്തനം ആരംഭിക്കാനിരിക്കുന്ന ഇന്ത്യയിലെ ആദ്യ സയൻസ് സ്‌കൂളാണ് വിക്രംസാരാഭായ് സയൻസ് സ്‌കൂൾ. കൊച്ചിയിലെ കാക്കനാടുള്ള വിക്രംസാരാഭായ് സയൻസ് പാർക്കിലാണ് ഇത് പ്രവർത്തിക്കുക. ആദ്യ ഘട്ടത്തിൽ ഒന്ന് മുതൽ എട്ടു വരെ ക്ലാസ്സുകളാകും ഉണ്ടാകുക. അത്യാധുനിക ഉപകരണങ്ങൾ ഉൾപ്പെടുന്ന സയൻസ് മ്യൂസിയവും സയൻസ് ലാബും ഇവിടെയുണ്ടാകും.
പുറം കണ്ണികൾ
വർഗ്ഗം:എറണാകുളം ജില്ലയിലെ വിദ്യാലയങ്ങൾ
സി.പി. ഗോവിന്ദപിള്ള
ഉള്ളൂരിന്റെ സമകാലികനായ എഴുത്തുകാരനും, പത്രപ്രവർത്തകനും, സാഹിത്യ ഗവേഷകനുമായിരുന്നു ചിറയിൻകീഴ് ഗോവിന്ദപ്പിള്ള എന്ന '''സി.പി. ഗോവിന്ദപ്പിള്ള'''. (ജനനം. കൊ.വ.1052 ഇടവം 8, മരണം. 1114 മീനം 20) "മലയാളത്തിലെ പഴയപാട്ടുകൾ "എന്ന പ്രശസ്തമായ കൃതിയുടെ സമ്പാദകൻ ഇദ്ദേഹമാണ്.
ജീവിതരേഖ
ചിറയിൻകീഴുള്ള കരിങ്ങോടത്ത് തറവാട്ടിൽ ജിനിച്ച ഗോവിന്ദപ്പിള്ളയുടെ പിതാവ് കടവത്തുവീട്ടിൽ പരമേശ്വരൻ പിള്ളയും മാതാവ് കല്യാണിക്കുട്ടിയമ്മയുമാണ്.
ചെറുപ്പത്തിൽ തന്നെ എഴുത്തിനോട് കമ്പം മൂത്ത ഗോവിന്ദപ്പിള്ള 1901 ൽ ചിറയിൻകീഴ് നിന്നും "കേരളപഞ്ചിക" എന്ന ഒരു പത്രം പ്രസിദ്ധീകരിച്ചുവെങ്കിലും അത് കൂടുതൽ നാൾ മുന്നോട്ടുകൊണ്ടുപോകാനായില്ല. അതിനെതുടർന്ന് കുറച്ചുനാൾ സ്വദേശാഭിമാനിയുടെ പത്രാധിപ സമിതി അംഗമായി പ്രവർത്തിച്ചു. തുടർന്ന് പൗരസ്ത്യഭാഷാ ബിരുദം നേടിയ അദ്ദേഹത്തിന് തിരുവനന്തപുരത്ത് മലയാളം മുൻഷിയായി ജോലിലഭിക്കുകയും പ്രവർത്തനരംഗം തിരുവനന്തപുരത്തേക്ക് മാറ്റുകയും ചെയ്തു.
സാഹിത്യ സപര്യ
മലയാളത്തിലെ പഴയപാട്ടുകൾ എന്ന കൃതിയുടെ ഒന്നാംഭാഗം 1918 ൽ പ്രസിദ്ധീകരിച്ചു. രണ്ടാംഭാഗം അദ്ദേഹം തയ്യാറാക്കിയതായി അറിവില്ല. മലയാള സാഹിത്യത്തിനും നാടോടിവിജ്ഞാനീയത്തിനും വിലപ്പെട്ട സംഭാവനയായി ഈ ഗ്രന്ഥം വിലയിരുത്തപ്പെടുന്നു.
അവലംബം
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളം എഴുത്തുകാർ
ശബ്ദമലിനീകരണം
മനുഷ്യന്റെയോ, മൃഗത്തിന്റെയോ, യന്ത്രസാമഗ്രികളുടെയോ പ്രവർത്തനത്താൽ സൃഷ്ടിക്കപ്പെടുന്നതും മനുഷ്യന്റെയോ മറ്റുജീവികളുടെയോ സ്വൈരജീവിതത്തെ അഥവാ സംതുലനാവസ്ഥയെ താളംതെറ്റിക്കുന്നതുമായ അമിതവും അസഹ്യവുമായ ശബ്ദത്തെയാണ് ശബ്ദമലിനീകരണം എന്നു വിശേഷിപ്പിക്കുന്നത്. മറ്റൊരർത്ഥത്തിൽ പറഞ്ഞാൽ, അനാവശ്യമായതും കാതുകൾക്ക് അരോചകമായതുമായ ശബ്ദസൃഷ്ടിയാണ് ശബ്ദമലിനീകരണം.
വാഹനങ്ങളിൽ വിമാനം, തീവണ്ടി മുതലയാവയിൽ നിന്നുമുള്ള ശബ്ദം, യന്ത്രസാമഗ്രികൾ, ഉച്ചഭാഷണികൾ തുടങ്ങിയവയുടെ പ്രവർത്തനം മൂലമുണ്ടാകുന്ന ശബ്ദം തുടങ്ങി, ശബ്ദമലിനീകരണത്തിന്റെ സ്രോതസ്സുകൾ നിരവധിയാണ്. നാഡീ-ഞരമ്പുകൾ ഹൃദയം തുടങ്ങിയ മനുഷ്യാവയവങ്ങൾക്ക് ക്ഷതംമേൽക്കുന്നതിനും മാനസിക പിരിമുറുക്കത്തിനും കേൾവിശേഷി നഷ്ടപ്പെടലിനും ശബ്ദമലിനീകരണം വഴിവെയ്കും. അസ്വസ്ഥത, അരോചകം എന്നീ അർത്ഥങ്ങളുള്ള നൌസീസ് (nauseas) എന്ന ലത്തീൻ പദത്തിൽ നിന്നുമാണ് നോയിസ് അഥവാ ഒച്ച എന്ന വാക്കുണ്ടാകുന്നത്.
അവലംബം
വർഗ്ഗം:മലിനീകരണം വർഗ്ഗം:ശബ്ദം
എരമട്ടി മങ്കമ്മ
എരമട്ടി മങ്കമ്മ (ജനനം 1 സെപ്റ്റംബർ 1946) നിലവിൽ ലോകത്തിലെ ഏറ്റവും പ്രായം കൂടിയ നേരത്ത് അമ്മയായ സ്ത്രീയാണ് 2019 സെപ്റ്റംബർ 5-ന് 73-ാം വയസ്സിൽ ഇരട്ട പെൺകുട്ടികൾക്ക് ജന്മം നൽകി അവൾ ഈ നേട്ടം കൈവരിച്ചു. 72-ആം വയസ്സിൽ ഒരു ആൺകുഞ്ഞിന് ജന്മം നൽകിയ ദൽജീന്ദർ കൗർ ഗില്ലിന്റെ പേരിലാണ് ലോകത്തിലെ ഏറ്റവും പ്രായം കൂടിയ അമ്മ എന്ന റെക്കോർഡ് മുമ്പ്.
ജീവിതരേഖ
1962-ൽ എരമട്ടി മംഗമ്മ ആന്ധ്രാപ്രദേശിൽ വെച്ച് സീതാരാമ രാജാറാവുവിനെ വിവാഹം കഴിച്ചു, എന്നാൽ ഇൻ-വിട്രോ ഫെർട്ടിലൈസേഷൻ ഉപയോഗിച്ച് എരമാട്ടി ഗർഭം ധരിക്കുന്നതുവരെ ദമ്പതികൾക്ക് കുട്ടികളുണ്ടാകാൻ കഴിഞ്ഞില്ല.
ഗർഭധാരണം
2018 നവംബറിൽ ഗ്രാമത്തിലെ ഡോക്ടറായ ഷനകലായ ഉമാശങ്കറുമായി കൂടിയാലോചിച്ചതിനു മുൻപ് മങ്കമ്മ ഗർഭിണിയാകുന്നതിന് ദമ്പതികൾ നിരവധി ഡോക്ടർമാരുമായി കൂടിയാലോചിച്ചതായി വിശ്വസിക്കപ്പെടുന്നു. 1962 ലെ വിവാഹശേഷം ദമ്പതികൾ ആദ്യമായി ഇരട്ട പെൺകുഞ്ഞുങ്ങളെ പ്രസവിച്ചു. ഹൈദരാബാദ് നഗരത്തിലെ സി-സെക്ഷൻ വഴി ഇൻ-വിട്രോ ഫെർട്ടിലൈസേഷൻ പ്രക്രിയയിലൂടെ ഗർഭം ധരിച്ചതിന് ശേഷം 2019 സെപ്റ്റംബർ 5 ന് മങ്കമ്മ തന്റെ ഇരട്ടകളെ പ്രസവിച്ചു, ലോകത്തെ ഏറ്റവും പ്രായം കൂടിയ അമ്മയും ഇരട്ടകൾക്ക് ജന്മം നൽകുന്ന ഏറ്റവും പ്രായം കൂടിയ അമ്മയുമായി.
മഞ്ഞളാംകുഴി അലി
പതിമൂന്നാം കേരള നിയമസഭയിലെ നഗരവികസന മന്ത്രിയും, കേരള നിയമസഭാംഗവും, വ്യവസായിയും, ചലച്ചിത്രനിർമ്മാതാവുമാണ് മാക് അലി എന്നും അറിയപ്പെടുന്ന മഞ്ഞളാംകുഴി അലി.
ജീവിതം
മഞ്ഞളാംകുഴി മുഹമ്മദ് എന്ന മാനുവിന്റെയും പെരിഞ്ചേരി കുഞ്ഞായിഷയുടേയും മകനായി 1952 ജനുവരി 1ന് പനങ്ങങ്ങരയിൽ ജനനം. മങ്കട സർക്കാൾ സ്കൂൾ, മണ്ണാർക്കാട് എം.ഇ.എസ് കോളേജ്, കോഴിക്കോട് ഫാറൂഖ് കോളേജ് എന്നിവിടങ്ങളിൽ പഠനം. ഫാറൂഖ് കോളേജിൽ ബി.എ. ഇംഗ്ലീഷ് പഠിച്ചെങ്കിലും പൂർത്തിയാക്കിയില്ല. 1971 യു.എ.ഇയിൽ ഓഫീസ് അസിസ്റ്റന്റായി ജോലിയിൽ ആരംഭം. 1980 ൽ സൗദി അറേബ്യയിൽ സ്വന്തമായി വ്യാപാരം തുടങ്ങി. 1988 ൽ ധ്വനി എന്ന മലയാളചിത്രം നിർമ്മിച്ച് ചലച്ചിത്രനിർമ്മാണ രംഗത്തേക്ക് പ്രവേശിച്ചു. 25 ചിത്രങ്ങൾ ഇതിനോടകം നിർമ്മിച്ചു. ദ കിംഗ്, ഒരു അഭിഭാഷകന്റെ കേസ് ഡയറി തുടങ്ങിയ ബോക്സാപീസ് വിജയം കൊയ്ത ചിത്രങ്ങളും അവയിൽ പെടും. 1996 ൽ മങ്കട നിയോജക മണ്ഡലത്തിൽ മുസ്ലിം ലീഗ് സ്ഥാനാർഥിയായിരുന്ന കെ.പി.എ. മജീദിനെതിരെ സി.പി.എം സ്വതന്ത്രസ്ഥാനാർഥിയായി മത്സരിച്ച അലി കന്നിയംഗത്തിൽ ആയിരം വോട്ടുകൾക്കാണ് പരാജയപ്പെട്ടത്. 2006 ൽ എം.കെ. മുനീറിനെതിരെ മങ്കടയിൽ നിന്ന് തന്നെ രണ്ടാം തവണയും എം.എൽ.എ ആയി തിരെഞ്ഞെടുക്കപ്പെട്ടു. സി.പി.എം മായുള്ള അഭിപ്രായ വ്യത്യാസത്തെ തുടർന്ന് 2010 ഒക്ടോബറിൽ നിയമസഭാംഗത്വം രാജിവെച്ച് മുസ്ലിംലീഗിൽ ചേർന്നു.
2011-ൽ പതിമൂന്നാം നിയമസഭയിലേക്ക് പെരിന്തൽമണ്ണ നിയമസഭാമണ്ഡലത്തിൽ നിന്ന് തെരഞ്ഞെടുക്കപ്പെട്ടു. സിപിഎമ്മിന്റെ സിറ്റിങ്ങ് സീറ്റിൽ വി. ശശികുമാറിനെയാണ് തോൽപ്പിച്ചത്. തുടർന്ന് 2012 ഏപ്രിൽ 12-നു് കേരള നിയമസഭയിലെ മന്ത്രിയായി സത്യപ്രതിജ്ഞ ചെയ്തു.
മന്ത്രിപദവി
മുൻ നിയമസഭാംഗവും മുസ്‌ലിം ലീഗ് നേതാവുമായിരുന്ന സി.പി കുഞ്ഞാലിക്കുട്ടി കേയിയുടെ മകൾ എ.പി.എം റസിയ യാണ് ഭാര്യ. മക്കൾ: പരേതനായ അംജദ് അലി, അയിഷ മിഷൽ, അമീന ഷഹസാദ്, മുഹമ്മദ് ആരിഫ്.
അവലംബം
വർഗ്ഗം:1952-ൽ ജനിച്ചവർ വർഗ്ഗം:ജനുവരി 1-ന് ജനിച്ചവർ വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:മലയാളി വ്യാപാരപ്രമുഖർ വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:പന്ത്രണ്ടാം കേരള നിയമസഭാംഗങ്ങൾ വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ വർഗ്ഗം:പതിനാലാം കേരളനിയമസഭാ അംഗങ്ങൾ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
2013
ഗ്രിഗോറിയൻ കലണ്ടർ പ്രകാരം ചൊവ്വാഴ്ച ആരംഭിച്ച ഒരു സാധാരണ വർഷമാണ് 2013 (MMXIII). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2013-ആമത്തെയും ഇരുപത്തൊന്നാം നൂറ്റാണ്ടിലെ പതിമൂന്നാമത്തെയും വർഷമാണിത്.
അവലംബം
വർഗ്ഗം:2010-കൾ വർഗ്ഗം:2013 വർഗ്ഗം:വർഷങ്ങൾ
കൊമാൻചെ
ഐക്യനാടുകളിലെ അമേരിക്കൻ ഇന്ത്യൻ വർഗ്ഗക്കാരാണ്  കൊമാൻചെ എന്നറിയപ്പെടുന്നത്. ഈ വർഗ്ഗക്കാരുടെ നേറ്റീവ് ഇന്ത്യൻ രാഷ്ട്രം ഗ്രേറ്റ് പ്ലെയിൻസിലുള്ള കൊമൻചേരിയ ആയിരുന്നു. ഇന്നത്തെ ന്യൂ മെക്സിക്കോ, തെക്കുകിഴക്കൻ കൊളറാഡോ, തെക്കുപടിഞ്ഞാറൻ കൻസാസ്, പടിഞ്ഞാറൻ ഒക്ലാഹാമ, വടക്കുപടിഞ്ഞാറൻ ടെക്സാസന്റെ ഭൂരിപക്ഷം ഭാഗങ്ങളും അടങ്ങിയതായിരുന്നു അക്കാലത്തെ കൊമൻചേരിയ രാഷ്ട്രം. ഐക്യനാടുകളിലെ ഭരണഘടനാപരമായി അംഗീകരിക്കപ്പെട്ട കൊമാൻചെ രാഷ്ട്രത്തിൻറെ പ്രധാന കാര്യാലയം ഒക്ലാഹോമ യിലെ ലോട്ടൺ ആണ്.
വർഗ്ഗം:അമേരിക്കൻ ഇന്ത്യൻ ജനത
നിർമൽ പ്രകാശ്
മലയാള സിനിമാ-ടെലിവിഷൻ അഭിനേതാവും ഡബ്ബിംഗ് കലാകാരനുമായിരുന്നു നിർമൽ പ്രകാശ് (ഇംഗ്ലീഷ്: Nirmal Prakash).
ജീവിതരേഖ
1960-ൽ കോഴിക്കോട് കോലോടി തെക്കേയിൽ ആണ്ടിയുടേയും എരഞ്ഞിക്കൽ ലക്ഷ്മിയുടേയും മകനായി ജനിച്ചു കിരീടം സിനിമയിൽ കീരിക്കാടൻ ജോസ് എന്ന കഥാപാത്രത്തിനു ശബ്ദം നൽകിക്കൊണ്ടാണ് നിർമൽ പ്രകാശ് സിനിമയിലേക്ക് പ്രവേശിക്കുന്നത്. വേഷം എന്ന സിനിമയിൽ പോലീസ് കമ്മീഷണറായി വേഷമിട്ടത് നിർമൽ ആണ്. വൃക്ക സംബന്ധമായ തകരാറുകൾ മൂലം 2010 ഓഗസ്റ്റ് 5-ന് തന്റെ 50-ആം വയസ്സിൽ കോഴിക്കോട്ടെ ഒരു സ്വകാര്യ ആശുപത്രിയിലായിരുന്നു അന്ത്യം. സീരിയൽ നടിയായ രേഖ രതീഷ് ആയിരുന്നു മരിക്കുമ്പോൾ അദ്ദേഹത്തിന്റെ ഭാര്യ.
പുരസ്കാരങ്ങൾ
സ്വന്തം എന്ന സിനിമയിലെ അഭിനയത്തിന് മികച്ച വില്ലൻ വേഷത്തിനുള്ള ഏഷ്യാനെറ്റ് അവാർഡ് ലഭിച്ചു
റഫറൻസുകൾ
<References/>
സഞ്ജയൻ ഘോഷ്
ജീവിതരേഖ
നാടക സംവിധായകൻ ബാദൽ സർക്കാരിന്റെ ശിൽപശാലകളും ശാന്തിനികേതനിലെ പഠനവും സഞ്ജയനിൽ സ്വാധീനം ചെലുത്തിയിട്ടുണ്ട്.
അവലംബം
വർഗ്ഗം:കലാകാരന്മാർ
ഉത്തണ്ഡ വേലായുധസ്വാമി കോവിൽ, ഊതിയൂർ
ഇന്ത്യയിലെ തമിഴ്‌നാട്ടിലെ തിരുപ്പൂർ ജില്ലയിൽ ഉതിയൂരിനടുത്തുള്ള ഉതിയൂർ കുന്നുകളിൽ സ്ഥിതി ചെയ്യുന്ന ചരിത്രപ്രസിദ്ധമായ 9-ാം നൂറ്റാണ്ട് പഴക്കമുള്ള ഒരു ഹൈന്ദവ ക്ഷേത്രമാണ് അരുൾമിഗു ഉത്തണ്ഡ വേലായുധസ്വാമി കോവിൽ, (Arulmigu Uttaṇṭa vēlāyudhasāmy tirukkōvil). കാർത്തികേയന്റെ ഒരു രൂപമായ വേലായുധസ്വാമിക്കും അദ്ദേഹത്തിന്റെ ഭാര്യമാരായ വള്ളി, ദേവയാനി എന്നിവർക്കും ഇത് സമർപ്പിച്ചിരിക്കുന്നു. തിരുപ്പുകഴ് രചിച്ച അരുണഗിരിനാഥർ ദേശാഭിമാനിയാക്കിയ പുരാതന കുന്നുകളുടെ കുന്നിൻ മുകളിലാണ് ക്ഷേത്രം സ്ഥിതി ചെയ്യുന്നത്.
തിരുപ്പൂർ ജില്ലയിലെ മുരുകന്റെ ഏറ്റവും പ്രധാനപ്പെട്ട ക്ഷേത്രങ്ങളിൽ ഒന്നാണിത്. ഈറോഡ് - ധാരാപുരം തമിഴ്‌നാട് സ്റ്റേറ്റ് ഹൈവേ 83A യിൽ കാങ്കേയം പട്ടണത്തിൽ നിന്ന് 14 കിലോമീറ്ററും ധാരാപുരത്ത് നിന്ന് 18 കിലോമീറ്ററും അകലെയാണ് ഇത് സ്ഥിതി ചെയ്യുന്നത്.
അവലംബം
വർഗ്ഗം:തമിഴ്നാട്ടിലെ സുബ്രഹ്മണ്യക്ഷേത്രങ്ങൾ
ത്രീ മെൻ ആർമി
നിസ്സാറിന്റെ സംവിധാനത്തിൽ ദിലീപ്, പ്രേം കുമാർ, ഇന്ദ്രൻസ്, ദേവയാനി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പുറത്തിറങ്ങിയ ഒരു മലയാളചലച്ചിത്രമാണ് ത്രീ മെൻ ആർമി. ബാബാസ് വിഷന്റെ ബാനറിൽ ആൽ‌വിൻ ആന്റണി നിർമ്മിച്ച ഈ ചിത്രം വിതരണം ചെയ്തത് ഗോൾഡ് സ്റ്റാർ റിലീസാണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഗോവർദ്ധൻ ആണ്.
സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതം പകർന്നത് അച്ചു ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി.
പുറത്തേക്കുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിസാർ സംവിധാനം ചെയ്ത ചലച്ചിത്രങ്ങൾ
പരിശുദ്ധ മറിയത്തിന്റെ കർമ്മലീത്താ സമൂഹം
സ്ഥിതിവിവരക്കണക്കുകൾ
ഇന്ത്യ, കെനിയ എന്നിവിടങ്ങളിൽ സിറോ-മലബാർ, സിറോ-മലങ്കര, ലത്തീൻ എന്നീ സഭകളിൽനിന്നുള്ള മൂവായിരത്തോളം അംഗങ്ങൾ സഭയിലുണ്ട്. അതിൽ 10 മെത്രാന്മാർ, 1917 പുരോഹിതന്മാർ, 19 പുരോഹിതനല്ലാത്ത സഹോദരന്മാർ, 1200 ബ്രദർമാർ തുടങ്ങിയർ അടങ്ങിയിരിക്കുന്നു.
നിലവിൽ അഞ്ച് പ്രധാന സെമിനാരികളാണ് സഭയിലുള്ളത്: ബാംഗ്ലൂർ ധർമ്മരാം കോളേജ്, വാർധ ദർശന ഫിലോസഫേറ്റ്, ഭോപ്പാൽ സമൻവയ തിയോളജിയേറ്റ്, പൂനെ കാർമൽ വിദ്യ ഭവനൻ, ബറോഡ സി‌എം‌ഐ വിദ്യാവൻ. ഇന്ത്യക്ക് പുറത്തുള്ള ആദ്യത്തെ സെമിനാരി 2001 ൽ കെനിയയിൽ സ്ഥാപിതമായി. വിദേശത്ത് നിന്നുള്ള ആദ്യത്തെ ബാച്ച് വിദ്യാർത്ഥികൾ 2005 മാർച്ച് 19 ന് വൈദികരായി.
പ്രധാന പ്രവർത്തനങ്ങൾ
വിദ്യാഭ്യാസ മേഖല - സി‌എം‌ഐ സഭ ഇന്ത്യയിലെ വിവിധ സ്ഥലങ്ങളിൽ ശ്രദ്ധേയമായ സ്ഥാപനങ്ങൾ നടത്തുന്നു. ക്രൈസ്റ്റ് യൂണിവേഴ്സിറ്റി ബാംഗ്ലൂർ, രാജഗിരി ഇൻസ്റ്റിറ്റ്യൂഷൻസ് കൊച്ചി, അമല മെഡിക്കൽ കോളേജ് തൃശൂർ, എസ്.എച്ച് കോളേജ് കൊച്ചി തുടങ്ങിയവ.
പത്ര-ദൃശ്യ മാദ്ധ്യമ മേഖല - ദീപിക ന്യൂസ് പേപ്പർ, ചാവറ വിഷൻ, നിരവധി സഭാ പത്രങ്ങളും മാസികകളും തുടങ്ങിയവ.
കലാമേഖല - കലാഭവൻ കൊച്ചി, ചാവറ സാംസ്കാരിക കേന്ദ്രം കൊച്ചി, ദർശന കോട്ടയം, ഉപാസന തൊടുപുഴ മുതലായവ.
ബാഹ്യ ലിങ്കുകൾ
വർഗ്ഗം:സിറോ-മലബാർ സന്യാസ സമൂഹങ്ങൾ വർഗ്ഗം:Pages using deprecated image syntax വർഗ്ഗം:Pages with unreviewed translations
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാട്
കേരളത്തിലെ പാലക്കാട് ജില്ലയിൽ പ്രവർത്തിക്കുന്ന ഒരു ഐ.ഐ.ടിയാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാട്. പുതുശ്ശേരി വെസ്റ്റിലെ 400 ഏക്കർ സ്ഥലത്താണു ഐ.ഐ.ടി. പ്രവർത്തിക്കുന്നത്. 2015 ഓഗസ്റ്റ് 3-നു താൽക്കാലിക ക്യാംപസ്സായ അഹല്യയിൽ ഐഐടി പ്രവർത്തനമാരംഭിച്ചു. പ്രൊഫസർ സുനിൽകുമാറിനാണ് ഡയറക്ടറുടെ ചുമതല. ആദ്യ ബാച്ചിൽ നാലു വിഷയങ്ങളിലായി 120 വിദ്യാർത്ഥികളാകും ഉണ്ടാകുക. 2014 ലെ യൂനിയൺ ബഡ്ജറ്റ് പ്രകാരം അനുവദിച്ച 5 ഐ.ഐ.ടികളിൽ ഒന്നാണിത്. 2019 ഫെബ്രുവരി മുതൽ കഞ്ചിക്കോടുള്ള നിള ക്യാമ്പസിൽ പ്രവർത്തനം ആരംഭിച്ചു. ഇപ്പോൾ 94 ഫാക്കൽറ്റി അംഗങ്ങളും, 978 വിദ്യാർത്ഥികളും, 63 അനദ്ധ്യാപകരും ഈ ക്യാമ്പസിലുണ്ട്.
കോഴ്സുകൾ
ഐഐടി പാലക്കാട് നിലവിൽ നാല് വർഷത്തെ ബാച്ചിലർ ഓഫ് ടെക്‌നോളജിയും (ബിടെക്) രണ്ട് വർഷത്തെ എംഎസ് പ്രോഗ്രാമുകളും വിവിധ എഞ്ചിനീയറിംഗ് വിഭാഗങ്ങളിൽ വാഗ്ദാനം ചെയ്യുന്നു. മറ്റ് ഐഐടികൾക്ക് സമാനമായി, ബിരുദ പ്രോഗ്രാമുകളിലേക്കുള്ള പ്രവേശനം ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ജോയിന്റ് എൻട്രൻസ് എക്സാമിനേഷൻ (ഐഐടി-ജെഇഇ) വഴിയുള്ള യോഗ്യതയെ അടിസ്ഥാനമാക്കിയുള്ളതാണ്. അതിനുപുറമെ, സയൻസ്, എഞ്ചിനീയറിംഗ് എന്നീ എല്ലാ വിഷയങ്ങളിലും പിഎച്ച്.ഡി പ്രോഗ്രാമും വാഗ്ദാനം ചെയ്യുന്നു. ഇത് 2019 വർഷം മുതൽ രണ്ട് വിഷയങ്ങളിൽ മാസ്റ്റർ ഓഫ് ടെക്‌നോളജി (എം.ടെക്) വാഗ്ദാനം ചെയ്യുന്നു, അതിൽ സാധുവായ ഗേറ്റ് {എൻജിനീയറിങ്ങിലെ ഗ്രാജ്വേറ്റ് ആപ്റ്റിറ്റ്യൂഡ് ടെസ്റ്റ്} സ്‌കോർ ഉള്ള ഉദ്യോഗാർത്ഥികൾക്ക് അപേക്ഷിക്കാൻ അർഹതയുണ്ട്. 2019 മുതൽ, ഫിസിക്‌സ്, കെമിസ്ട്രി എന്നിവയിൽ എം.എസ്‌സി പ്രോഗ്രാമുകളും വാഗ്ദാനം ചെയ്യും. ഈ പ്രോഗ്രാമുകളിലേക്കുള്ള പ്രവേശനം IIT-JAM വഴിയാണ്.
ഐഐടി പാലക്കാട് നിലവിൽ 8 വിഭാഗങ്ങളുമായി പ്രവർത്തിക്കുന്നു
അവലബം
വർഗ്ഗം:പാലക്കാട് ജില്ല വർഗ്ഗം:ഐ.ഐ.ടികൾ
വില്ല്യം ബാഫിൻ
വില്ല്യം ബാഫിൻ (ജീവിതകാലം: c. 1584 – 23 ജനുവരി 1622) ഒരു ഇംഗ്ലീഷ് നാവികനും സമുദ്ര പര്യവേക്ഷകനുമായിരുന്നു. അറ്റ്ലാന്റിക് സമുദ്രം മുതൽ പസഫിക് സമുദ്രം വരെയുള്ള ഒരു വടക്കുപടിഞ്ഞാറൻ നാവിക പാത കണ്ടെത്താനുള്ള ശ്രമത്തിന്റെ പേരിലാണ് അദ്ദേഹം പ്രാഥമികമായി അറിയപ്പെടുന്നത്. ഈ സമയത്ത് ഇന്നത്തെ കാനഡയിലെ ബാഫിൻ ഉൾക്കടൽ കണ്ടെത്തിയ ആദ്യത്തെ യൂറോപ്യൻ വംശജനായിരുന്നു അദ്ദേഹം.
ജീവിതരേഖ
വില്ല്യം ബാഫിന്റെ മുൻകാല ജീവിതത്തെക്കുറിച്ച് യാതൊന്നുംതന്നെ അറിയില്ല (നിർണ്ണയിക്കപ്പെട്ട ജനന വർഷം 1584, പക്ഷേ അറിയപ്പെടുന്ന ആധികാരിക രേഖകളുടെ പിന്തുണയില്ലാതെ 19-ആം നൂറ്റാണ്ടിലെ എൻസൈക്ലോപീഡിയ ബ്രിട്ടാനിക്കയിൽ നിന്നും ഉടലെടുത്തതാണിത്). ലണ്ടനിലെ ഒരു പ്രദേശത്ത് എളിയ നിലയിൽ ജനിച്ച അദ്ദേഹം അനുക്രമമായി തന്റെ സ്ഥിരോത്സാഹത്തിലൂടെയും അനവരതമായ പ്രവർത്തനത്തിലൂടെയും സ്വയം വളർന്നുവെന്ന് അനുമാനിക്കാവുന്നതാണ്.
റിംഗ് മാസ്റ്റർ
കഥ
സുഹൃത്ത് ഡോ. മുത്തു (കലാഭവൻ ഷാജോൺ) ന്റെ ഉടമസ്ഥതയിലുള്ള ഒരു ഡോഗ് ക്ലിനിക്കിൽ ഡോഗ് ട്രെയിനറായി ജോലി ചെയ്യുന്ന പ്രിൻസ് (ദിലീപ്), പീറ്റർ (അജു വർഗീസ്) ക്ലിനിക്കിന്റെ ഒരു ഡോക്യുമെന്ററി ചിത്രീകരിക്കുന്നു. സമ്പന്നയായ ഒരു ധനികയായ എലിസബത്തും അവളുടെ പെൺ നായ ലിസയും ജീവിതത്തിലേക്ക് പ്രവേശിക്കുമ്പോൾ അവന്റെ ജീവിതം മാറുന്നു. തന്റെ വളർത്തുമൃഗങ്ങളിലൊരാളായ ലിസ ഒരിക്കലും ഗർഭിണിയാകരുത് എന്ന വ്യവസ്ഥയിൽ എലിസബത്ത് തന്റെ നായ്ക്കളുടെ പരിപാലകനായി പ്രിൻസിനെ നിയമിക്കുന്നു. എന്നിരുന്നാലും, കാഴ്ചയിൽ വെല്ലുവിളി നേരിടുന്ന കാർത്തികയുടെ (കീർ‌ത്തി സുരേഷ്]) ഗൈഡ് നായ ലിസയുമായി ഇണചേർന്നപ്പോൾ പ്രിൻസ് പരാജയപ്പെടുന്നു. ലിസ നാല് നായ്ക്കുട്ടികളെ പ്രസവിക്കുമ്പോൾ കാര്യങ്ങൾ കൂടുതൽ വഷളാകുന്നു, പക്ഷേ നിർഭാഗ്യവശാൽ അവൾ മൂന്ന് കുട്ടികളോടൊപ്പം പ്രസവത്തിൽ മരിക്കുന്നു. ഏകാകിയായ നായ്ക്കുട്ടിയെ 'ഡയാന' എന്നാണ് പ്രിൻസ് പേരിട്ടിരിക്കുന്നത്. പരുക്കൻ തുടക്കം ഉണ്ടായിരുന്നിട്ടും, പ്രിൻസും കാർത്തികയും ഒത്തുചേർന്ന് അടുത്ത സുഹൃത്തുക്കളാകുന്നു. പീറ്ററിന്റെ സംവിധാനം ചെയ്യുന്ന ഒരു സിനിമയിൽ അഭിനയിച്ചതിന് ശേഷം ഡയാന പ്രശസ്തയായി, അത് ഒടുവിൽ ഒരു സൂപ്പർഹിറ്റായി മാറുന്നു. നേരത്തെ പ്രിൻസിനെ ഒറ്റിക്കൊടുത്ത ഡയാന എന്ന നടിയുമായി പിന്നീട് ഒരു സിനിമ ചെയ്യുന്നു. ഹൃദയം തകർന്ന ഒരു രാജകുമാരൻ ഒരിക്കൽ തന്റെ മധുരകാലത്തെക്കുറിച്ച് ഓർമ്മിക്കുന്നു, അന്നത്തെ വിദ്യാർത്ഥി ഡയാന ([[ഹണി റോസ്), അതിന്റെ യഥാർത്ഥ പേര് സരസമ്മ. അവളുടെ പിതാവിന്റെ അഭ്യർത്ഥന മാനിച്ചാണ് പ്രിൻസ് തന്റെ വരാനിരിക്കുന്ന പ്രണയിനിക്കായി പുതിയ പേര് കൊണ്ടുവന്നത്. ഡയാന പ്രതിഭയും സുന്ദരിയുമായ ഒരു സ്ത്രീയായി വളർന്നപ്പോൾ, അവളെ വെള്ളിത്തിരയിലെത്തിക്കാൻ പ്രിൻസ് പരമാവധി ശ്രമിച്ചു. പ്രശസ്തിയും നന്ദികെട്ടതിന്റെ ഒരു വികാരവും വർദ്ധിക്കാൻ തുടങ്ങിയപ്പോൾ, ഡയാന രാജകുമാരനെ പരസ്യമായി നിരാകരിച്ചു, ഇത് അദ്ദേഹത്തെ തന്റെ ജനത്തിന് മുന്നിൽ കടുത്ത പരിഹാസത്തിന് ഇടയാക്കി. ആ അപമാനമാണ് പ്രിൻസ് തന്റെ മുൻ പ്രണയ താൽപ്പര്യത്തിനെതിരെ പുറത്തേക്ക് പോകാൻ പ്രേരിപ്പിച്ചത്. കാർത്തിക്ക ഉൾപ്പെടെയുള്ള സുഹൃത്തുക്കളുടെ വലിയ പിന്തുണയോടെ പ്രിൻസ്, ഡയാന എന്ന നടി ഡയാനയ്ക്കും അവളുടെ യജമാനനുമെതിരെ സജ്ജീകരിക്കുന്ന എല്ലാ ഗൂഡാലോചനകളെയും അതിജീവിക്കുന്നു. അതിനിടയിൽ, എലിസബത്ത് തന്റെ നായ ലിസ കാനൻ ഡയാനയുടെ അമ്മയാണെന്ന് മനസിലാക്കുന്നു, ഒപ്പം തന്റെ നായയുടെ ഉടമസ്ഥാവകാശത്തിന് രാജകുമാരനെതിരെ കേസെടുക്കുന്നു. അവസാനം, ഡിയാനയെ തന്റെ നായയോടുള്ള അതിരുകളില്ലാത്ത സ്നേഹത്തിന്റെ അടിസ്ഥാനത്തിൽ പ്രിൻസ് ജയിക്കുന്നു, അതേസമയം പ്രശസ്തി എല്ലാം അല്ലെന്നും ഒരു നായയ്ക്ക് പോലും ഒരു മനുഷ്യനെ മറികടക്കാൻ കഴിയുമെന്ന പാഠം നടി ഡയാന പഠിക്കുന്നു. ശരി. അതിനുശേഷം, പീറ്റർ വിവാഹിതനാകുന്നു, ഡോ. മുത്തു സ്വന്തം പേരിൽ ഒരു ആശുപത്രി തുറക്കുന്നു, ഏറ്റവും പ്രധാനമായി, കാർത്തിക വിജയകരമായ നേത്ര ശസ്ത്രക്രിയയ്ക്ക് വിധേയനാകുകയും തന്റെ രക്ഷാധികാരി മാലാഖ പ്രിൻസുമായി ഒരു പുതിയ ജീവിതം ആരംഭിക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ലെമാങ്
മുളയിൽ പറ്റിപ്പിടിക്കാതിരിക്കാൻ വാഴയില പൊതിഞ്ഞ പൊള്ളയായ ഒരു മുള ട്യൂബിൽ പാകം ചെയ്ത ഗ്ലൂറ്റിനസ് അരി, തേങ്ങാപ്പാൽ, ഉപ്പ് എന്നിവയിൽ നിന്ന് ഉണ്ടാക്കുന്ന ഒരു പരമ്പരാഗത ഭക്ഷണമാണ് ലെമാങ് (മിനങ്കബൗ: ലമാംഗ്). ഇന്തോനേഷ്യയിൽ നിന്ന് ഉത്ഭവിച്ച ഇത് സിംഗപ്പൂർ, മലേഷ്യ, ബ്രൂണെ എന്നിവിടങ്ങളിലും കാണപ്പെടുന്നു, കാരണം മുളയിലെ സ്റ്റിക്കി റൈസ് മെയിൻലാൻഡ് തെക്കുകിഴക്കൻ ഏഷ്യയിൽ ഉടനീളം സാധാരണമാണ്.
വാർഷിക മുസ്ലീം അവധി ദിനങ്ങളായ ഈദുൽ ഫിത്തർ, ഈദ്-ഉൽ-അദ്ഹ എന്നിവയിൽ ദിവസേനയുള്ള നോമ്പിന്റെ അവസാനത്തെ അടയാളപ്പെടുത്താൻ പരമ്പരാഗതമായി ലെമാങ് കഴിക്കുന്നു.
ചരിത്രം
ആദ്യകാല ഇന്തോനേഷ്യൻ സാഹിത്യത്തിൽ, മാരാ റുസ്ലിയുടെ 1922 ലെ നോവലായ സിതി നൂർബയയിൽ ലെമാങ്ങിനെ പരാമർശിച്ചിരുന്നു. അതിൽ മെറിംഗിഹിന്റെ ദുഷ്പ്രവണത കാരണം നർബയ അറിയാതെ വിഷലിപ്തമായ ലെമാങ് തിന്നുന്നു.
വിതരണവും പാരമ്പര്യങ്ങളും
ഇന്തോനേഷ്യയിൽ, ലെമാങ്ങ് പശ്ചിമ സുമാത്രയിലെ മിനാങ്കബൗ പാരമ്പര്യവുമായി ബന്ധപ്പെട്ടിരിക്കുന്നു. എന്നിരുന്നാലും, ബ്രൂണെ, മിനഹാസ, ദയാക്, ഒറാങ് അസ്‌ലി എന്നീ ഗോത്രങ്ങൾ ഉൾപ്പെടെ ഈ പ്രദേശത്ത് മുളകൊണ്ടുള്ള അരി പാകം ചെയ്യുന്ന രീതി വ്യാപകമാണ്.
മിനാങ്കബൗ പാരമ്പര്യത്തിൽ, ലെമാങ് നിർമ്മാണത്തെ മലമാങ്ങ് എന്ന് വിളിക്കുന്നു. താപ്പായിക്കൊപ്പം കഴിച്ചില്ലെങ്കിൽ ലെമാങ്ങ് അപൂർണ്ണമാണ്, അതിനാൽ അവയെ മിനാങ്ങുകാർ ഒരു പുരുഷനോടും സ്ത്രീയോടും ഉപമിക്കുന്നു. ലെമാങ് തന്നെ മിനാങ് ജനതയുടെ ഒരുമയെ വിവരിക്കുന്നു. കാരണം അതിന്റെ നിർമ്മാണ പ്രക്രിയ എപ്പോഴും ഒരുമിച്ചാണ് ചെയ്യുന്നത്. ലെമാങും തപായിയും ഉണ്ടാക്കുന്നതിൽ പാലിക്കേണ്ട നിരവധി വിലക്കുകൾ ഉണ്ട്. മറ്റുള്ളവരുടെ വീടുകൾ സന്ദർശിക്കുമ്പോൾ ലെമാങ്ങ് സമ്മാനമായും ഉപയോഗിക്കുന്നു. ഉദാഹരണത്തിന്, മരുമക്കൾ സന്ദർശിക്കുമ്പോഴോ മഞ്ഞപ്പൂക് മരപ്പുലൈ ചടങ്ങുകളിലോ. എന്നിരുന്നാലും, പരമ്പരാഗത ചടങ്ങുകളിൽ ലെമാങ്ങിന്റെ നിർബന്ധിത നിലനിൽപ്പിന് പിന്നിൽ പ്രതീകാത്മക അർത്ഥമില്ല. മറുവശത്ത്, ലെമാങ്ങും തപായിയും അവയുടെ ചേരുവകളിലെ രാസ ഘടകങ്ങൾ ഉൽപാദിപ്പിക്കുന്ന തനതായ രുചിക്ക് പേരുകേട്ടതാണ്. ഈ ലേഖനത്തിൽ, ലെമാങ്ങിന്റെയും തപായിയുടെയും ഉത്ഭവം, മിനാങ്കബാവു ജനതയുടെ പാരമ്പര്യങ്ങളിൽ ലെമാങ്ങിന്റെ തത്വശാസ്ത്രവും അവതരണവും ശാസ്ത്രീയ വീക്ഷണകോണിൽ നിന്ന് ലെമാങ്ങിന്റെയും തപായിയുടെയും രുചി സവിശേഷതകളും ചർച്ചചെയ്യുന്നു.
ഹരി ഗവായിയുടെ വിളവെടുപ്പ് ഉത്സവം പോലുള്ള ആഘോഷങ്ങൾക്ക് ഇബാൻ ആളുകൾ സാധാരണയായി ലെമാങ് തയ്യാറാക്കുന്നു. ചിക്കൻ കറി പോലുള്ള മാംസം വിഭവങ്ങളോടൊപ്പം ലെമാങ് സാധാരണയായി കഴിക്കാറുണ്ട്. പലതരം മാംസങ്ങൾക്കായി ലെമാങ് ഉണ്ടാക്കാൻ ഉപയോഗിക്കുന്ന പാചക പ്രക്രിയ, തദ്ദേശീയരായ ദയക് സമുദായങ്ങൾ പാൻസോഹ് അല്ലെങ്കിൽ പാൻസുഹ് എന്നും അറിയപ്പെടുന്നു.
ദൃശ്യം
മോഹൻലാലും മീനയും പ്രധാനവേഷങ്ങളിലഭിനയിച്ച ജിത്തു ജോസഫ് രചനയും സംവിധാനവും നിർവഹിച്ച് 2013-ൽ പുറത്തിറങ്ങിയ ഒരു മലയാളം ത്രില്ലർ ചലച്ചിത്രമാണ് ദൃശ്യം. ആശിർവാദ് സിനിമാസിന്റെ ബാനറിൽ ആന്റണി പെരുമ്പാവൂർ ആണ് ഈ ചിത്രം നിർമ്മിച്ചിരിക്കുന്നത്. മോഹൻലാൽ ഒരു മലയോര കർഷകനായി പ്രത്യക്ഷപ്പെടുന്ന ഈ ചിത്രത്തിൽ മീനയാണ് അദ്ദേഹത്തിന്റെ ഭാര്യയായി അഭിനയിക്കുന്നത്. വിനു തോമസാണ് ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്. അനിൽ ജോൺസൺ ചിത്രത്തിന് പശ്ചാത്തലസംഗീതം ഒരുക്കിയിരിക്കുന്നു. സുജിത് വാസുദേവാണ് ഈ ചിത്രത്തിന്റെ ഛായാഗ്രാഹകൻ. തൊടുപുഴയിലും സമീപപ്രദേശങ്ങളിലുമായാണ് ദൃശ്യത്തിന്റെ ചിത്രീകരണം നടത്തിയിരിക്കുന്നത്. ദൃശ്യം 150 ദിവസം പിന്നിട്ടു തിയറ്ററിൽ നിറഞ്ഞ് പ്രദർശിപ്പിച്ചു.
കഥാസംഗ്രഹം
ഇടുക്കി ജില്ലയിലെ രാജാക്കാട് കേബിൾ ടി.വി. സ്ഥാപനം നടത്തുകയാണ് ജോർജുകുട്ടി (മോഹൻലാൽ). ജോർജുകുട്ടി ഒരു സിനിമാ പ്രേമിയാണ്. അനാഥനായ ജോർജുകുട്ടിക്ക് താങ്ങും തണലും ഭാര്യ റാണിയും (മീന) മക്കളായ അഞ്ജുവും അനുവുമാണ് (അൻസിബ, എസ്തേർ). മൊബൈൽ ഫോൺ ഉപയോഗിക്കാത്ത, പത്രം വായിക്കാത്ത ജോർജുകുട്ടി ഏറ്റവും കൂടുതൽ സ്വാധീനിക്കുന്നത്‌ ചലച്ചിത്രങ്ങളും അതിലെ ദൃശ്യങ്ങളുമാണ്‌. തങ്ങളുടെ കാര്യം മാത്രം നോക്കി ജീവിക്കുന്ന ഈ നാലംഗ കുടുംബം അസാധാരണമായൊരു പ്രതിസന്ധിയിൽ പെടുന്നു. ജോർജുകുട്ടിയുടെ കൗമാരക്കാരിയായ മകൾ അഞ്‌ജു ഒരു കൊലപാതകത്തിനുത്തരവാദിയാകുന്നു. കൊല്ലപ്പെടുന്നത്‌ പോലീസ്‌ ഐ.ജിയുടെ മകനും. ആ കുറ്റകൃത്യത്തിൽ നിന്ന് ഭാര്യയേയും മക്കളേയും രക്ഷപ്പെടുത്താൻ നാലാം ക്ലാസ്‌ വിദ്യാഭ്യാസം മാത്രമുള്ള ജോർജുകുട്ടി നടത്തുന്ന ബുദ്ധിപൂർവമായ നീക്കങ്ങളാണ് സിനിമയുടെ ഇതിവ്യത്തം.
നിർമ്മാണം
മെമ്മറീസ് എന്ന ചിത്രത്തിനു മുമ്പ് തന്നെ ജിത്തു ജോസഫ് ദൃശ്യത്തിന്റെ രചന നിർവഹിച്ചിരുന്നു. അദ്ദേഹം പറയുന്നു, "മൈ ബോസിന്റെ പ്രഖ്യാപനത്തിനും ചിത്രീകരണത്തിനുമിടയിലായാണ് ഞാൻ ദൃശ്യം എഴുതിയത്". സംവിധായകന്റെ മുൻചിത്രങ്ങളിൽ നിന്നും തീർത്തും വ്യത്യസ്തമാണ് ദൃശ്യം. അദ്ദേഹം പറയുന്നു, "വ്യത്യസ്ത ചിത്രങ്ങൾക്ക് വ്യത്യസ്ത പരിചരണമാണ് വേണ്ടത്. മെമ്മറീസ് എന്ന ചിത്രത്തിനു വേണ്ടി ഞാൻ കുറേയധികം കഠിനാദ്ധ്വാനം ചെയ്തു എന്തെന്നാൽ ആ ചിത്രത്തിൽ ധാരാളം ട്വിസ്റ്റുകളും ടേണുകളും ഉണ്ടായിരുന്നതോടൊപ്പം ചിത്രത്തിന്റെ വിഷയം വളരെയധികം പ്രാധാന്യമർഹിക്കുന്ന ഒന്നുമായിരുന്നു. എന്നാൽ ദൃശ്യം എന്നത് പ്രത്യേക പ്രയത്നങ്ങൾ എടുക്കേണ്ടതില്ലാത്ത പൂർണ്ണമായും തിരക്കഥയിൽ അധിഷ്ഠിതമായ ചിത്രമാണ്. പൂർണ്ണമായും തിരക്കഥയിൽ നിന്നുകൊണ്ട് ചിത്രീകരിച്ചതിനാൽ, അദ്ധ്വാനം കൂടാതെ ചിത്രീകരണം പൂർത്തീകരിക്കാൻ കഴിഞ്ഞു."
മറ്റ് ഭാഷകളിലെ പതിപ്പുകൾ
ദൃശ്യം പല ഭാഷകളിലേക്ക് പുനർനിർമ്മിച്ചു. ചിത്രത്തിന്റെ ഇന്ത്യൻ റീമേക്ക് അവകാശം ₹ 15.5 കോടിക്ക് വിറ്റു. എല്ലാ പതിപ്പുകളും വിജയകരമായിരുന്നു.
സിനിമയുടെ രണ്ടാം ഭാഗം
ദൃശ്യം സിനിമയുടെ വിജയത്തിനു ശേഷം കഥയുടെ തുടർച്ചയായ ദൃശ്യം 2 എന്ന സിനിമ 2021ൽ പുറത്തിറങ്ങി. ദൃശ്യം 2 കോവിഡ്-19 രോഗത്തിൻ്റെ വ്യാപനത്തിൻ്റെ കാരണത്താൽ തിയറ്റർ റിലീസ് ഉണ്ടായില്ല. ആമസോൺ പ്രൈം വിഡിയോ എന്ന ഒ.ടി.ടി സംവിധാനത്തിലൂടെയാണ് പ്രദർശനത്തിനെത്തിയത്.
പുറത്തേക്കുള്ള കണ്ണികൾ
വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച ജനപ്രിയ ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:മോഹൻലാൽ- മീന ജോഡി
ജെബി മേത്തർ
ജെബി മേത്തർ കേരളത്തിൽ നിന്നുള്ള ഒരു രാഷ്ട്രീയ-സാമൂഹിക പ്രവർത്തകയാണ്. ജെബി നിലവിൽ കേരള സംസ്ഥാനത്തെ പ്രതിനിധീകരിച്ച് ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിൽ പാർലമെന്റ് അംഗമാണ്. അഖിലേന്ത്യാ മഹിളാ കോൺഗ്രസിന്റെ പ്രാദേശിക ശാഖയായ കേരള പ്രദേശ് മഹിളാ കോൺഗ്രസിന്റെ നിലവിലെ പ്രസിഡന്റുമാണ് ജെബി. ഇന്ത്യൻ നാഷണൽ കോൺഗ്രസിന്റെ കമ്മിറ്റി അംഗമായ ജെബി മേത്തർ, 2022 ഏപ്രിൽ 4 ന് രാജ്യസഭയിലേക്ക് പാർലമെന്റ് അംഗമായി എതിരില്ലാതെ തിരഞ്ഞെടുക്കപ്പെട്ടു.
വഹിക്കുന്ന പദവികൾ
ജെബി മേത്തർ താഴെ പറയുന്ന പദവികൾ കൈകാര്യം ചെയ്യുന്നു;
പുറത്തേക്കുള്ള കണ്ണികൾ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ വർഗ്ഗം:കേരളീയരായ രാജ്യസഭാംഗങ്ങൾ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:വനിതാ രാജ്യസഭാംഗങ്ങൾ
ആശാലത (ഗായിക)
|ലഘുചിത്രം|270x270ബിന്ദു മലയാളത്തിലെ പ്രശസ്ത ചലച്ചിത്ര പിന്നണിഗായികയും റേഡിയോ ജോക്കിയുമാണ് ആശാലത. 1985-ൽ ജോൺസൺ മാസ്റ്റർ സംഗീതസംവിധാനം നിർവ്വഹിച്ച ഒഴിവുകാലം എന്ന സിനിമയിലെ "ചൂളം കുത്തും കാറ്റേ" എന്ന ഗാനം ആലപിച്ചുകൊണ്ടാണ് ആശാലത ചലച്ചിത്ര പിന്നണി ഗാനരംഗത്തേക്ക് വരുന്നത്. തുടർന്ന് വിവിധ മലയാള സിനിമകളിലായി നാല്പതോളം ഗാനങ്ങൾ ആലപിച്ചു. യേശുദാസിനൊപ്പമായിരുന്നു ആദ്യഘട്ടത്തിൽ ആശാലത പാടിയിരുന്നത്. തുടർന്ന് ഉണ്ണിമേനോൻ, ജി. വേണുഗോപാൽ, കൃഷ്ണചന്ദ്രൻ, എം.ജി. ശ്രീകുമാർ, മാർക്കോസ്, കെ.എസ്. ചിത്ര, മനോ, മലേഷ്യ വാസുദേവൻ, ജോളി എബ്രഹാം എന്നിവർക്കൊപ്പവും വിവിധ സിനിമകളിലായി ഗാനങ്ങൾ ആലപിച്ചു. ജോൺസൺ മാഷിനു പുറമേ, എ.ടി ഉമ്മർ, രാഘവൻ മാസ്റ്റർ, ഔസേപ്പച്ചൻ, ശ്യാം, ജെറി അമൽദേവ്, എം.ബി ശ്രീനിവാസൻ, ബോംബെ രവി, മോഹൻ സിതാര, ബേണി ഇഗ്‌നേഷ്യസ് തുടങ്ങിയ പ്രഗല്ഭ സംഗീത സംവിധായകരുടെ ഈണങ്ങൾക്ക് ശബ്ദം പകർന്ന ആശാലത നിരവധി ഹിറ്റ് ഗാനങ്ങൾക്കും ഉടമയാണ്.
സ്‌നേഹമുള്ള സിംഹം എന്ന ചിത്രത്തിലെ 'സ്‌നേഹം കൊതിച്ചു ഈരേഴുലോകം', ദൂരെ ദൂരെ ഒരു കൂടു കൂട്ടാം എന്ന ചിത്രത്തിലെ 'പൊന്നിൻ കിനാവുകൾ', ഒരു വടക്കൻ വീരഗാഥയിലെ 'ഉണ്ണി ഗണപതി തമ്പുരാനേ' തുടങ്ങിയ ഗാനങ്ങൾ ആശാലത ആലപിച്ചവയാണ്.
ആദ്യകാല ജീവിതം
കോഴിക്കോട്ടെ വടകരയിൽ ജനിച്ച ആശാലതയുടെ യഥാർത്ഥ പേര് ആനന്ദവല്ലി എന്നായിരുന്നു. കുഞ്ഞുന്നാളിലേ മകളുടെ സംഗീതാഭിമുഖ്യം തിരിച്ചറിഞ്ഞ മാതാപിതാക്കൾ പ്രശസ്ത ഗായകരായ ആശാ ബോസ്ലേയുടെയും ലതാമങ്കേഷ്‌കറുടെയും നാമരൂപങ്ങളിൽ നിന്ന് ആശാലത എന്ന പേര് നൽകുകയായിരുന്നു.
സംഗീതലോകത്തേക്ക്
ആശാലതയ്ക്ക് പത്തൊമ്പത് വയസ്സുള്ളപ്പോളാണ് പ്രശസ്തമായ തരംഗിണിക്കുവേണ്ടി എം.ജി രാധാകൃഷ്ണന്റെ സംഗീത സംവിധാനത്തിൽ യേശുദാസിനൊപ്പം പാടിക്കൊണ്ട് 'ഗ്രാമീണഗാനങ്ങൾ' എന്ന ശീർഷകത്തിൽ ഓഡിയോ കാസറ്റുകളിറക്കിയത്. 'തരംഗിണി പരിചയപ്പെടുത്തുന്ന നവവശ്യനാദം' എന്നായിരുന്നു അക്കാലത്ത് ആശാലത വിശേഷിപ്പിക്കപ്പെട്ടത്. കൂടാതെ, പ്രശസ്ത ബോളിവുഡ് സംഗീത സംവിധായകൻ ബപ്പി ലഹിരിയുടെ സംവിധാനത്തിൽ ഇറങ്ങിയ 'രാഗലഹരി' എന്ന സംഗീത കാസെറ്റിൽ ഉണ്ണിമേനോനോടൊപ്പം പാടിയത് ആശാലതയായിരുന്നു. ബപ്പി ലഹിരി ആദ്യമായി മലയാളത്തിൽ സംഗീതസംവിധാനം നിർവഹിച്ചത് ഈ ഗാനങ്ങൾക്ക് വേണ്ടിയായിരുന്നു. പ്രശസ്ത അമേരിക്കൻ കമ്പനിയായ സി.ബി.എസ് ഗ്രാമഫോൺ റെക്കോഡ്‌സ് ആൻഡ് ടേപ്പ്‌സ് ആണ് ഈ ഗാനങ്ങൾ ഇറക്കിയത്. ഈ കാസെറ്റുകൾ റെക്കോഡ് വില്പന നേട്ടം കൈവരിച്ചതിന് അന്ന് ആശാലതയ്ക്ക് സി.ബി .എസ് ഗോൾഡ് ഡിസ്‌ക് പുരസ്‌കാരം ലഭിച്ചിരുന്നു.
തുടർന്ന് തെന്നിന്ത്യൻ സംഗീത സംവിധായകൻ ഇളയരാജയുടെ കീഴിലാണ് ആശാലത പ്രവർത്തിച്ചത്. ഇരുപത്തിരണ്ട് തമിഴ് ചിത്രങ്ങളിൽ ആശാലത ഗാനങ്ങൾ ആലപിക്കുകയും ചെയ്തു. ഒരു തെലുങ്ക് ചിത്രത്തിലും പാടിയിട്ടുണ്ട്. പ്രശസ്ത കവി വയലാർ രാമവർമ്മയുടെ പേരിലുള്ള അദ്യ വയലാർ രാമവർമ്മ അവാർഡ് ലഭിച്ചത് ആശാലതയ്ക്കായിരുന്നു. പ്രശസ്ത സംഗീതസംവിധായകൻ ദേവരാജൻ മാസ്റ്ററും ഗായിക മാധുരിയും അടങ്ങിയ ജൂറിയാണ് അവാർഡ് നിർണ്ണയിച്ചത്. കാനായി കുഞ്ഞിരാമൻ രൂപകല്പന ചെയ്ത ശില്പമായിരുന്നു പുരസ്‌കാരം. സിനിമാഗാനങ്ങൾക്കുപുറമേ, നിരവധി സംഗീത ആൽബങ്ങളിലും പാടിയിട്ടുള്ള ആശാലത ഓൾ ഇന്ത്യ റേഡിയോയുടെ ബി ഹൈ ആർട്ടിസ്റ്റാണ്. 1995 മുതൽ ദുബൈ റാസൽഖൈമയിൽ റേഡിയോ ഏഷ്യയിൽ പ്രോഗ്രാം പ്രൊഡ്യൂസറായ ആശാലത, സംഗീതജീവിതത്തിനൊപ്പം റേഡിയോ ജോക്കി എന്ന നിലയിലുള്ള തന്റെ പ്രതിഭയും തെളിയിക്കാൻ തുടങ്ങി. ആലാപനത്തിലെ തെളിച്ചവും വെളിച്ചവുമുള്ള ശബ്ദം കൊണ്ട് ശുദ്ധമായ മലയാളത്തിൽ ശ്രോതാക്കളോട് സരസമായി സംവദിക്കാനുള്ള പ്രാഗല്ഭ്യവും തനിക്കുണ്ടെന്ന് ആശാലത തെളിയിച്ചു. പിന്നീട് യു.എ.ക്യൂ റേഡിയോയിലും പ്രവർത്തിച്ചു.
2005ൽ സ്വർണ്ണാഭരണ വിപണനരംഗത്തെ മികച്ച ഗ്രൂപ്പായ ജോയ് ആലുക്കാസിൽ മാർക്കറ്റിംഗ് മേധാവിയായി പ്രവർത്തനം തുടങ്ങിയതു മുതൽ കൊച്ചി എഫ്എം റേഡിയോയിൽ അവതരിപ്പിച്ചുവരുന്ന ഹലോ ജോയ് ആലുക്കാസ് എന്ന ഫോൺ ഇൻ പരിപാടിയാണ് ആശാലതയെ ലോകമെങ്ങുമുള്ള മലയാളി ശ്രോതാക്കളുടെ പ്രിയപ്പെട്ട ആശച്ചേച്ചിയാക്കിയത്.
2014ൽ ജോയ് ആലുക്കാസിൽ ഡെപ്യൂട്ടി ജനറൽ മാനേജർ, മാർക്കറ്റിംഗ്, ഇൻ ഇന്ത്യൻ ഓപ്പറേഷൻസ് എന്ന തസ്തികയിലായിരിക്കെ സേവനം അവസാനിപ്പിച്ച ആശാലത ഇപ്പോൾ സംഗീതരംഗത്ത് തിരിച്ചുവരികയാണ്. ഇപ്പോൾ എറണാകുളത്തെ മീഡിയ വേവ്‌സ് എന്ന പ്രൊഡക്ഷൻ കമ്പനിയുടെ ഡയറക്ടറായ ആശാലത സാമൂഹ്യപ്രവർത്തന രംഗത്തും സജീവമാണ്..
അവലംബം
വർഗ്ഗം:മലയാളചലച്ചിത്രപിന്നണിഗായകർ
പാട്ടബാക്കി
1937-ൽ പൊന്നാനി കർഷകസമ്മേളനത്തിൽ അവതരിപ്പിക്കാൻ കെ. ദാമോദരൻ രചിച്ച നാടകമാണ് പാട്ടബാക്കി. 1938-ലാണ് ഇത് അച്ചടിച്ച് പ്രസിദ്ധീകരിക്കുന്നത്. കേരളത്തിലെ കർഷകസംഘപ്രവർത്തനങ്ങളെയും കമ്യൂണിസ്റ്റ് പാർട്ടിയുടെ വളർച്ചയേയും ഈ നാടക അവതരണം സഹായിച്ചിട്ടുണ്ട്. കഥാഘടനയുടെ ലാളിത്യവും ഉള്ളടക്കത്തിന്റെ സത്യാവസ്ഥയും പാട്ടബാക്കിയെ മലയാളത്തിന്റെ ഏറ്റവും വിജയകരമായ രാഷ്ട്രീയനാടകമാക്കിത്തീർത്തു എന്ന് സി.ജെ. തോമസ് അഭിപ്രായപ്പെട്ടു. ജി. ശങ്കരപ്പിള്ള മലയാളനാടകസാഹിത്യചരിത്രത്തിൽ ഇങ്ങനെ എഴുതുന്നു:
ഉള്ളടക്കം
കിട്ടുന്ന കൂലികൊണ്ട് കുടുംബം പോറ്റാൻ വശമില്ലാത്ത തൊഴിലാളിയായ കിട്ടുണ്ണി. പാട്ടബാക്കി വാങ്ങാൻ വരുന്ന മൂക്കാട്ടിരി മനയ്ക്കലെ കാര്യസ്ഥൻ രാമൻ നായരെ സഹോദരിയെക്കുറിച്ച് അനാവശ്യം പറഞ്ഞതിന് കിട്ടുണ്ണി അടിക്കുന്നു. കാശിരക്കാൻ ചെന്ന കിട്ടുണ്ണിയെ മുതലാളി ഒഴിവാക്കുന്നു. അത്തങ്കുട്ടിയുടെ കടയിൽനിന്ന് കിട്ടുണ്ണി അരി മോഷ്ടിക്കുന്നു. മോഷ്ടാവും ജയിൽപ്പുള്ളിയുമായിത്തീരുന്നു. നിരാധാരയാകുന്ന സഹോദരി കുഞ്ഞിമാളു കാര്യസ്ഥന്റെ കയ്യേറ്റം ചെറുക്കുന്നെങ്കിലും ജന്മി കുടിയിറക്കിയ തന്റെ കുടുംബം നോക്കാൻവേണ്ടി വേശ്യാവൃത്തി സ്വീകരിക്കാൻ നിർബന്ധിതയാവുന്നു. ജയിൽമുക്തനായി വരുന്ന സഹോദരൻ സത്യാവസ്ഥ മനസ്സിലാക്കി അവളെ ചൂഷണത്തിനെതിരായുള്ള പോരാട്ടത്തിൽ പങ്കുചേർക്കുന്നു.
പുറംകണ്ണികൾ
വർഗ്ഗം:മലയാളനാടകകൃതികൾ
കോടീശ്വരയ്യർ
കർണ്ണാടക സംഗീതത്തിലെ ഒരു വാഗ്ഗേയകാരനായിരുന്നു കോടീശ്വരയ്യർ (Koteeswara Iyer) (1869 - 1938 - ഒക്ടോബർ 21). കവി കുഞ്ജരഭാരതിയുടെ പൗത്രനാണ്. പൂച്ചി ശ്രീനിവാസ അയ്യങ്കാരുടെയും പട്ടണം സുബ്രമണ്യ അയ്യരുടെയും കീഴിലാണ് അദ്ദേഹം സംഗീതം അഭ്യസിച്ചത്. പ്രധാനമായും തമിഴിൽ കൃതികൾ രചിച്ച അദ്ദേഹം കവികുഞ്ജരദാസൻ എന്ന മുദ്രയാണ് ഉപയോഗിച്ചിട്ടുള്ളത്.
അദ്ദേഹം ഒരു ഇംഗ്ലീഷ് പ്രൊഫസറായി പലയിടത്തും ജോലിനോക്കിയിട്ടുണ്ട്.
എല്ലാ 72 മേളകർത്താരാഗങ്ങളിലും കൃതികൾ രചിച്ച ആദ്യത്തെ വാഗ്ഗേയകാരനാണ് കോടീശ്വരയ്യർ. ഈ ഗാനങ്ങൾ കന്തഗാനാമുദം എന്ന് അറിയപ്പെടുന്നു. വിവാധിരാഗങ്ങളിലെ അദ്ദേഹത്തിന്റെ കൃതികൾ അമൂല്യമാണ്. ജ്യോതിസ്വരൂപിണിരാഗത്തിലെ ഗാനാമുതപാനം, ബിലഹരിയിലെ ഇനി നമുക്കൊരു കവലയുമില്ലൈ, വരുണപ്രിയയിലെ ശൃംഗാരകുമാര, ബേഗഡയിലെ നാദതത്വ, സാവേരിയിലെ വേലയ്യാ തുടങ്ങിയ കൃതികൾ പ്രസിദ്ധങ്ങളാണ്.
അവലംബം
വർഗ്ഗം:ദക്ഷിണേന്ത്യൻ സംഗീതം വർഗ്ഗം:കർണ്ണാടകസംഗീതജ്ഞർ വർഗ്ഗം:1869-ൽ ജനിച്ചവർ വർഗ്ഗം:1938-ൽ മരിച്ചവർ വർഗ്ഗം:ഒക്ടോബർ 21-ന് മരിച്ചവർ
ബിമല പോഡർ
ഇന്ത്യയിലെ ഒരു പ്രമുഖ വനിതാ സാമൂഹ്യപ്രവർത്തകയും സാംസ്കാരിക പ്രവർത്തകയുമാണ് ബിമല പോഡർ. വാരണാസി ആസ്ഥാനമായി സാംസ്കാരിക പ്രവർത്തനങ്ങളും ഗവേഷണങ്ങൾക്കും നേതൃത്വം നൽകുന്ന "ജ്ഞാനപ്രവാഹ" എന്ന സംഘടനയുടെ സ്ഥാപക നേതാവാണ്‌.
ജീവിത രേഖ
ഉത്തർപ്രദേശിലെ വാരണാസിയിലായിരുന്നു ബിമല പോഡരിന്റെ ജനനം.
ലഭിച്ച പുരസ്കാരങ്ങൾ
സാമൂഹ്യ മേഖലയിലെ ഇവരുടെ സേവനങ്ങൾക്ക് 2015-ൽ ഭാരത സർക്കാർ പത്മശ്രീ പുരസ്കാരം നൽകി ആദരിച്ചിരുന്നു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:അപൂർണ്ണ ജീവചരിത്രങ്ങൾ
മാർത്താ ഹർണേക്കർ
ലാറ്റിൻ അമേരിക്കയിലെ പ്രസിദ്ധ ഇടതുപക്ഷ പ്രവർത്തകയും, മാർക്സിസ്റ്റ് സൈദ്ധാന്തികയുമായിരുന്നു മാർത്താ ഹർണേക്കർ. (സാന്റിയാഗോ, ചിലി, 1937 – വാൻകൂവർ, കാനഡ, 15 ജൂൺ 2019). അൽത്തുസറിന്റെ ശിഷ്യയായിരുന്ന മാർത്ത 1969-ൽ രചിച്ച പ്രശസ്ത പുസ്തകമാണ്, ചരിത്രപരമായ ഭൗതികവാദത്തിന്റെ അടിസ്ഥാന ധാരണകൾ.
തൊഴിലാളി പ്രസ്ഥാനത്തിന്റെ വിശകലനത്തിൽ അവർ പ്രവർത്തിക്കുകയും ധാരാളം ഫോർമാറ്റീവ് ആധാരരേഖകളും പ്രമാണഗ്രന്ഥങ്ങളും ശേഖരിച്ച്‌ വിശദീകരിക്കുകയും ചെയ്തു. ക്യൂബയിലെ സോഷ്യലിസ്റ്റ് മാർക്‌സിസ്റ്റ് ഗവൺമെന്റിന്റെ ഉപദേഷ്ടാവായിരുന്നു, ക്ലാസ് സോഷ്യലുമായി സഹകരിച്ചു. ലാറ്റിനമേരിക്കയിൽ തീവ്രവാദത്തിന്റെ എല്ലാ ചലനങ്ങളും അവശേഷിക്കുന്നു, 1970 നും 1973 നും ഇടയിൽ സാൽവഡോർ അലൻഡെ സർക്കാരിൽ സജീവമായിരുന്നു, 2002 നും 2006 നും ഇടയിൽ ഊഗോ ചാവെസിന്റെ ഉപദേശകയുമായിരുന്നു.
പിന്നീട് യുഎസ് സാമ്പത്തിക ശാസ്ത്രജ്ഞൻ മൈക്കൽ എ. ലെബോവിറ്റ്സിനെ വിവാഹം കഴിച്ചു.
നോബുറു കരഷിമ
ജപ്പാൻകാരനായ ചരിത്രകാരനും എഴുത്തുകാരനുമാണ് നോബുറു കരഷിമ (ജനനം : 24 ഏപ്രിൽ 1933). ടോക്യോ യൂണിവേഴ്‌സിറ്റിയിലെ എമെരിറ്റസ് പ്രൊഫസറാണ്. മദ്രാസ് സർവകലാശാലയിൽ ദക്ഷിണേന്ത്യൻ ചരിത്രത്തിലും ശിലാലേഖാ ശാസ്ത്രത്തിലും ഗവേഷണം നടത്തിയിട്ടുണ്ട്. മധ്യകാല ദക്ഷിണേന്ത്യയുടെ ചരിത്രത്തിലേക്ക് വെളിച്ചം വീശുന്ന നിരവധി പഠനങ്ങൾ നടത്തി. തമിഴ് സാഹിത്യത്തിലും വിദ്യാഭ്യാസമേഖലയിലും നൽകിയ സേവനത്തിന് പത്മശ്രീ ലഭിച്ചിട്ടുണ്ട്. ഇന്ത്യൻ എപ്പിഗ്രാഫിക്കൽ സൊസൈറ്റി പ്രസിഡന്റായിരുന്നു. തമിഴ് പഠനത്തിനായി പ്രവർത്തിക്കുന്ന അന്താരാഷ്ട്ര അസോസിയേഷന്റെ പ്രസിഡന്റായും പ്രവർത്തിച്ചിട്ടുണ്ട്. (ഐ.എ.ടി.ആർ) തഞ്ചാവൂരിൽ നടന്ന എട്ടാം lലോക തമിഴ് കോൺഫറൻസിന്റെ മുഖ്യ സംഘാടകനായിരുന്നു. 2009 ലെ ഒൻപതാമത് തമിഴ് കോൺഫറൻസിൽ രാഷ്ട്രീയ ഇടപെടലുകളിൽ പ്രതിഷേധിച്ച് അദ്ദേഹം വിട്ടു നിന്നു. അതേ കാരണത്താൽ ഐ.എ.ടി.ആർ പ്രസിഡന്റ് സ്ഥാനം രാജി വയ്ക്കുകയും ചെയ്തു.
അവലംബം
വർഗ്ഗം:1933-ൽ ജനിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:തമിഴ് പണ്ഡിതന്മാർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ജപ്പാൻ ചരിത്രകാരന്മാർ
മാൻഡൻ അമേരിക്കൻ ഇന്ത്യൻ ജനത
ചരിത്രപരമായി മാൻഡൻ ഇന്ത്യൻസ് മിസൌറി നദി യ്ക്കും അതിൻറെ പോഷനദികളായ ഹാർട്ട് നദി യ്ക്കും ക്നൈഫ് നദി യ്ക്കും സമാന്തരമായിക്കിടക്കുന്ന പ്രദേശത്തായിരുന്നു ജീവിച്ചിരുന്നത്. ഈ പ്രദേശങ്ങൾ ഇന്നത്തെ വടക്ക്, തെക്ക് ഡെക്കോട്ടയിലുൾപ്പെട്ടിരിക്കുന്നു. ഇവർ ഒരു പ്രദേശത്ത് സ്ഥിരമായി വസിച്ച് കാർഷികവൃത്തിയിലധിഷ്ടിതമായ ജീവിതം നയിച്ചിരുന്നവരായിരുന്നു. മാൻഡൻ വർഗ്ഗക്കാർ സിയുവാന‍്‍‍ (Siouan) ഭാക്ഷയായിരുന്നു സംസാരിച്ചിരുന്നത്.
ജനസംഖ്യ
പതിനെട്ടാം നൂറ്റാണ്ടിൽ മാൻഡൻ വർഗ്ഗക്കാരുടെ എണ്ണം ഏകദേശം 3,600 ആയിരുന്നതായി കണക്കാക്കുന്നു. 1836 ൽ 1,600 ആയിരുന്ന അവരുടെ സംഖ്യ 1838 ആയപ്പോഴെയ്ക്കും വെറും 125 ആയി മാറിയിരുന്നു. 1990 കളിൽ മൂന്ന് ഉപവർഗ്ഗങ്ങളിലായി 6,000 ജനങ്ങളുണ്ടെന്നു കണ്ടെത്തി. 2010 ലെ സെൻസസിൽ മാൻഡൻ വംശപരമ്പരയിൽപ്പെട്ട 1,171 പേരുള്ളതായി കണ്ടെത്തി. ഇവരിൽ യഥാർത്ഥ വംശപരമ്പരയിലുള്ളവർ 365 ഉം 806 പേർ ഭാഗികമായി മാൻഡൻ വംശത്തിൽപ്പെട്ടവരുമായിരുന്നു.
അവലംബം
വർഗ്ഗം:അമേരിക്കൻ ഇന്ത്യൻ ജനത വർഗ്ഗം:അമേരിക്കൻ ഐക്യനാടുകളിലെ ആദിമനിവാസികൾ
ഗോവിന്ദ പിള്ള
കൊച്ചനിയൻ എന്നറിയപ്പെട്ടിരുന്ന പ്രശസ്തനായ മലയാള ടി.വി.- സിനിമാ നടനായിരുന്നു ഗോവിന്ദ പിള്ള. ഇംഗ്ലീഷ്: Govinda Pillai. ടി.വി. സീരിയലിൽ അഭിനയം തുടങ്ങിയ അദ്ദേഃഅം നിരവധി സിനിമകളിലും അഭിനയിച്ചിട്ടുണ്ട്. കാൻസർ മൂലം 2016 മേയ് 17 നു മരണമടഞ്ഞു. അറബിക്കടലിന്റെ റാണി എന്ന പരമ്പരയിലൂടെയാണ് അരങ്ങേറ്റം.
ജീവിതരേഖ
ഭാര്യ ലളിതാംബിക. ഇവർക്ക് രണ്ട് പെണ്മക്കളാണുള്ളത്. സഹകരണ ബാങ്ക് ഉദ്യോഗസ്ഥനായിട്ടാണ് കൊച്ചനിയൻ വിരമിച്ചത്.
റഫറൻസുകൾ
<References/>
വർഗ്ഗം:മലയാള ടെലിവിഷൻ നടന്മാർ
ആട്ടക്കാരി
ഹരിതവനങ്ങളിലും ഇലപൊഴിയും കാടുകളിലും കാണപ്പെടുന്ന അഴകുറ്റ ഒരു പൂമ്പാറ്റയാണ് ആട്ടക്കാരി (Plum Judy). കേരളത്തിൽ വിരളമായേ ഇതിനെ കാണാൻ കഴിയുകയുള്ളൂ. ചിലപ്പോൾ നാട്ടിൻപുറങ്ങളിലെ ചെറുകാടുകളിൽ ആട്ടക്കാരി തന്റെ സാന്നിദ്ധ്യം അറിയിക്കാറുണ്ട്.
ഈ പൂമ്പാറ്റയ്ക്കു ഒരു കൗതുക സ്വഭാവമുണ്ട്. പറന്നുവന്ന് ഇലയിൽ ഇരുന്നാൽ ഇരിപ്പ് ഉറയ്ക്കാത്തതുപോലെ പലവുരു തിരിഞ്ഞും മറിഞ്ഞും കളിയ്ക്കും. അതിനാൽ നർത്തകി ജൂഡി (Dancing Judy)എന്നും ഇതിനെ വിളിയ്ക്കാറുണ്ട്. ഇങ്ങനെ ദേഹം ചലിപ്പിയ്ക്കുന്നത് ശത്രുക്കൾ പെട്ടെന്നു വാലും തലയും തിരിച്ചറിയാതിരിയ്ക്കാൻ ആണ്. വെയിലിനെക്കാളുപരി തണലാണ് ആട്ടക്കാരി ശലഭത്തിനിഷ്ടം. വർഷത്തിൽ എല്ലാക്കാലത്തും ഇവയെക്കാണാം. അമ്മിമുറിയൻ ചെടിയുടെ ഇലയിൽ ഇവ മുട്ടയിടാറുണ്ട്.
നിറം
ചുവപ്പു കലർന്ന തവിട്ടുനിറമുള്ള ചിറകും,ഇളം പച്ചക്കണ്ണുകളുമാണ് ഇതിനുള്ളത്. പിൻചിറകിന്റെ അറ്റം പിന്നോട്ട് കൂർത്തിരിയ്ക്കും. വാൽ ഇല്ല. പിൻചിറകിന്റെ അടിവശത്ത് വെളുത്തവലയത്തിൽ കറുത്തപുള്ളികൾ ഉണ്ട്. പിൻചിറകിലും മുൻചിറകിലും വെളുത്ത കരകൾ കാണാം. വേനൽക്കാലത്ത് ഇവയുടെ ചിറകുകൾ മങ്ങിയ നിറത്തിൽകാണപ്പെടുന്നു.
പുറംകണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:ഇന്ത്യയിലെ ചിത്രശലഭങ്ങൾ
ക്ലെയർ കാഷ്മോർ
ക്ലെയർ കാഷ്മോർ, എം‌ബി‌ഇ (ജനനം: 21 മെയ് 1988) ഒരു പാരാലിമ്പിക് നീന്തൽ ചാമ്പ്യനും പി‌ടി‌എസ് 5 ക്ലാസിഫൈഡ് ബ്രിട്ടീഷ് പാരാട്രിയത്ത്ലെറ്റും ആണ്. നാല് പാരാലിമ്പിക് ഗെയിംസിൽ നീന്തൽ മത്സരത്തിൽ പങ്കെടുത്ത അവർ 4 വെങ്കലം, 3 വെള്ളി, 1 സ്വർണം നേടിയിട്ടുണ്ട്. 2009-ൽ എസ്എം 9 100 മീറ്റർ വ്യക്തിഗത മെഡ്‌ലിയിലും ലോക റെക്കോർഡ് തകർത്തു. 2016 ലെ പാരാലിമ്പിക് ഗെയിംസിൽ സ്വർണ്ണവും വെള്ളിയും നേടിയ ശേഷം പാരട്രിയാത്‌ലോണിൽ മത്സരിക്കാൻ തീരുമാനിച്ച അവർ 2019 ലെ പിടിഎസ് 5 ക്ലാസിഫിക്കേഷനിൽ ഐടിയു ലോക ചാമ്പ്യനായി. അടിസ്ഥാനമായും ഇംഗ്ലണ്ടിലെ ലോഫ്ബറോയിലാണ് ക്ലെയർ കാഷ്മോർ. ഇടത് കൈത്തണ്ടയില്ലാതെ ഇംഗ്ലണ്ടിലെ റെഡ്ഡിച്ചിലാണ് അവർ ജനിച്ചത്.
കരിയർ
പാരാലിമ്പിക്സ് ജിബിക്കായി കാഷ്മോർ അരങ്ങേറ്റം കുറിച്ചത് 16 വയസിലാണ്. 2004-ൽ ഏഥൻസിൽ രണ്ട് വെങ്കല മെഡലുകൾ നേടി. 2006 ലെ ഡർബനിൽ നടന്ന ഐപിസി നീന്തൽ ലോക ചാമ്പ്യൻഷിപ്പിൽ 100 മീറ്റർ ബ്രെസ്റ്റ്‌ട്രോക്ക് എസ്‌ബി 8 ൽ അവർ ആദ്യ അന്താരാഷ്ട്ര മെഡൽ നേടി. 2009 സീസണിൽ, കാഷ്മോർ യൂറോപ്യൻ 200 മീറ്റർ IM റെക്കോർഡ് മറികടന്ന് റിയോയിൽ നടന്ന ലോക ഷോർട്ട് കോഴ്‌സ് ചാമ്പ്യൻഷിപ്പിൽ ജിബിയെ പ്രതിനിധീകരിച്ചു. 2008 ൽ ബീജിംഗിൽ നടന്ന പാരാലിമ്പിക് ഗെയിംസിൽ കാഷ്മോർ വെങ്കലവും 2012 ലണ്ടനിൽ നടന്ന പാരാലിമ്പിക് ഗെയിംസിൽ രണ്ട് വെള്ളിയും വെങ്കലവും നേടി. 2014-ൽ, അന്താരാഷ്ട്ര വേദിയിൽ തന്റെ ആദ്യ വ്യക്തിഗത സ്വർണ്ണ മെഡൽ നേടി, 100 മീറ്റർ ബ്രെസ്റ്റ്‌ട്രോക്ക് എസ്‌ബി 8 ൽ സ്വർണ്ണ മെഡലുമായി മൂന്നാമത്തെ ഐപിസി നീന്തൽ യൂറോപ്യൻ ചാമ്പ്യൻഷിപ്പിനെ അടയാളപ്പെടുത്തി. 2016 ൽ റിയോ ഡി ജനീറോയിൽ നടന്ന പാരാലിമ്പിക് ഗെയിംസിൽ 100 മീറ്റർ ബ്രെസ്റ്റ്‌ട്രോക്ക് എസ്‌ബി 8 ൽ വെള്ളി നേടിയ ക്ലെയർ 4x100 മീറ്റർ മെഡ്‌ലി റിലേയിൽ സ്വർണം നേടി.
റിയോയിൽ മത്സരിച്ച ശേഷം, കാഷ്മോർ തന്റെ കരിയറിനെക്കുറിച്ച് പ്രതിഫലിപ്പിക്കാൻ കുറച്ച് സമയമെടുത്തു. പാരാട്രിയത്ത്‌ലോണിലേക്ക് മാറാൻ തീരുമാനിച്ചു. യുകെ സ്‌പോർട്ട് ടാലന്റ് ട്രാൻസ്ഫർ പ്രോഗ്രാമിൽ അവർക്ക് സ്ഥാനം നൽകുകയും 2017 ലെ ഐടിയു വേൾഡ് ട്രയാത്ത്‌ലോൺ ഗ്രാൻഡ് ഫൈനൽ റോട്ടർഡാമിൽ അന്താരാഷ്ട്ര അരങ്ങേറ്റം കുറിക്കുകയും ചെയ്തു. 2018 സീസണിൽ കാഷ്മോർ ജിബിആർ പാരാട്രിയത്‌ലോൺ ദേശീയ ചാമ്പ്യൻഷിപ്പിൽ സ്വർണ്ണവും ഈറ്റൻ ഡോർണി ഐടിയു പാരട്രിയാത്‌ലോൺ ലോകകപ്പ് ഐസിയോ - ഫ്രാൻസിയാകോർട്ട ഐടിയു വേൾഡ് പാരാട്രിയത്‌ലോൺ സീരീസ്, ടാർട്ടു ഇടിയു ട്രയാത്ത്ലോൺ യൂറോപ്യൻ ചാമ്പ്യൻഷിപ്പ് ഐടിയു വേൾഡ് ട്രയാത്ത്‌ലോൺ ഗ്രാൻഡ് ഫൈനൽ ഗോൾഡ് കോസ്റ്റ് എന്നിവയിൽ തുടർച്ചയായി നാല് വെള്ളി മെഡലുകളും നേടി.
യോകോഹാമ ഐടിയു വേൾഡ് പാരാട്രിയത്ത്‌ലോൺ സീരീസിലും ടോക്കിയോ ഐടിയു പാരട്രിയാത്‌ലോൺ ലോകകപ്പിലും വലൻസിയ ഇടിയു പാരട്രിയാത്‌ലോൺ യൂറോപ്യൻ ചാമ്പ്യൻഷിപ്പിലും പി‌ടി‌എസ് 5 ക്ലാസിഫിക്കേഷനിൽ 2019-ൽ വെള്ളി മെഡലുകൾ നേടിയ നിരവധി വിജയങ്ങൾ അവർ ആസ്വദിച്ചു. എന്നിരുന്നാലും, ജിബിആർ പാരാട്രിയത്ത്‌ലോൺ ദേശീയ ചാമ്പ്യൻഷിപ്പിൽ സ്വർണം നേടിയതും ഗ്രൂപ്പ് കോപ്ലി വേൾഡ് പാരട്രിയാത്‌ലോൺ സീരീസ് മോൺ‌ട്രിയൽ മത്സരവും PTS5 വർഗ്ഗീകരണത്തിൽ ഐ‌ടിയു ലോക ചാമ്പ്യനായ ലോസാനിലെ ഐടിയു വേൾഡ് ട്രയാത്ത്‌ലോൺ ഗ്രാൻഡ് ഫൈനൽ എന്നിവ ഈ വർഷത്തെ ഏറ്റവും വലിയ നേട്ടങ്ങൾ ആയിരുന്നു.
സ്വകാര്യ ജീവിതം
1988 മെയ് 21 ന് ഇംഗ്ലണ്ടിലെ റെഡ്ഡിച്ചിൽ ഇടത് കൈത്തണ്ടയില്ലാതെ കാഷ്മോർ ജനിച്ചു. വോർസെസ്റ്റർഷയറിലെ ഹാഗ്ലിയിലെ ഹാഗ്ലി കാത്തലിക് ഹൈസ്കൂളിൽ ചേർന്നു. 2011-ൽ ലീഡ്‌സ് യൂണിവേഴ്‌സിറ്റിയിൽ നിന്ന് ഭാഷാശാസ്ത്രത്തിലും സ്വനവിജ്ഞാനത്തിലും ബിരുദം നേടി.
നീന്തലിനുള്ള സേവനങ്ങൾക്കായി 2017 ലെ ന്യൂ ഇയർ ഓണേഴ്സിൽ കാഷ്മോറിനെ ഓർഡർ ഓഫ് ദി ബ്രിട്ടീഷ് എമ്പയർ (എംബിഇ) അംഗമായി നിയമിച്ചു.
പാരട്രിയാത്‌ലോൺ മത്സരങ്ങൾ
മത്സരഫലങ്ങളുടെ പട്ടിക. DNF = Did not finish
DNS = Did not start
DSQ = Disqualified
അവലംബം
വർഗ്ഗം:1988-ൽ ജനിച്ചവർ വർഗ്ഗം:നീന്തൽ താരങ്ങൾ വർഗ്ഗം:പാരാലിമ്പിക്സ് മെഡൽ ജേതാക്കൾ
പി. സന്തോഷ് കുമാർ
കേരളത്തിൽ നിന്നുള്ള രാജ്യസഭാംഗവും സിപിഐ നേതാവുമാണ് സന്തോഷ് കുമാർ. നിലവിൽ അദ്ദേഹം സി.പി.ഐ.യുടെ കണ്ണൂർ ജില്ലാ സെക്രട്ടറിയും സംസ്ഥാന കൗൺസിൽ അംഗവുമാണ്‌. കണ്ണൂർ സർവകലാശാല സിൻഡിക്കറ്റ്‌ അംഗം, എഐവൈഎഫ്‌ ദേശീയ പ്രസിഡന്റ്‌, ജനറൽ സെക്രട്ടറി എന്നീ ചുമതലകൾ വഹിച്ചിട്ടുണ്ട്‌. 1971ൽ ഇരിക്കൂർ പടിയൂരിൽ കെ പി പ്രഭാകരന്റെയും പി വി രാധയുടെയും മകനായി ജനിച്ചു. സേലം രക്തസാക്ഷി പി അനന്തൻ മാസ്റ്ററുടെയും സ്വാതന്ത്ര്യ സമര സേനാനിയും കമ്യൂണിസ്റ്റ് നേതാവുമായിരുന്ന കെ കെ അടിയോടിയുടെയും പൗത്രനാണ്. 2011ൽ ഇരിക്കൂർ മണ്ഡലത്തിൽ നിന്നും നിയമസഭയിലേക്ക് മത്സരിച്ചു. ഭാര്യ: ഡോ. ലളിത (കൊയ്യം ജിഎച്ച്എസ്എസ് പ്രിൻസിപ്പൽ). മക്കൾ: ഹൃദ്യ (മിറാന്റാ കോളജ്, ഡൽഹി), ഹൃതിക് (പ്ലസ്‌വൺ വിദ്യാർഥി).
അവലംബം
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ വർഗ്ഗം:കേരളീയരായ രാജ്യസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ
കേരളത്തിലെ ശുദ്ധജലമത്സ്യങ്ങളുടെ പട്ടിക
{| class="wikitable sortable" cellpadding="6" style="font-size:95%;" !ക്രമം !! ചിത്രം !! മലയാളനാമം !! ആംഗലേയ നാമം !!ശാസ്ത്രനാമം !! കുടുംബം <!--|-
-->|}
വർഗ്ഗം:കേരളത്തിലെ മത്സ്യങ്ങൾ വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:കേരളത്തിലെ ജൈവവൈവിധ്യം
നോബൽ സമ്മാനം 2016
2018-ലെ നോബൽ സമ്മാനങ്ങൾ പ്രഖ്യാപിച്ചു.
2016-ലെ നോബൽ സമ്മാനങ്ങൾ പ്രഖ്യാപിച്ചു.
മനോമോഹനൻ
കേരള സംഗീത നാടക അക്കാദമി ഗുരുപൂജാ പുരസ്കാരം ലഭിച്ച നാടക - ചലച്ചിത്ര അഭിനേതാവും നാടക സംവിധായകനും ഗാന രചയിതാവുമാണ് മനോമോഹനൻ.
അവലംബം
വർഗ്ഗം:നാടക അഭിനേതാക്കൾ വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
ആൻഡ്രിയ എം. ഘെസ്
അമേരിക്കൻ ജ്യോതിശാസ്ത്രജ്ഞയും ലോസ് ആഞ്ജൽസിലുള്ള യൂണിവേഴ്സിറ്റി ഓഫ് കാലിഫോർണിയയിലെ ഭൗതികശാസ്ത്രവിഭാഗത്തിലെ പ്രൊഫസറുമാണ് ആൻഡ്രിയ മിയ ഘെസ് (ജനനം: ജൂൺ 16, 1965). ക്ഷീരപഥത്തിന്റെ കേന്ദ്രത്തെപ്പറ്റിയുള്ള പഠനവുമായി ബന്ധപ്പെട്ടാണ് ആൻഡ്രിയ അറിയപ്പെടുന്നത്. 2020 ൽ ഭൗതികശാസ്ത്രത്തിനുള്ള നൊബേൽ സമ്മാനം ലഭിച്ച നാലാമത്തെ വനിതയാണ് ആൻഡ്രിയ. ഭൗതികശാസ്ത്രത്തിനുള്ള 2020ലെ നൊബേൽ സമ്മാനത്തിന്റെ ഒരു പകുതി റോജർ പെൻറോസിന് ലഭിച്ചു. മറ്റേ പകുതി ആൻഡ്രിയയും റെയ്ൻഹാർഡ് ജെൻസലും പങ്കിട്ടു. ക്ഷീരപഥത്തിന്റെ താരാപഥകേന്ദ്രത്തിൽ തമോദ്വാരമായി പൊതുവെ അംഗീകരിക്കപ്പെട്ടിട്ടുള്ള വളരെയധികം പിണ്ഡമുള്ളതും വളരെ ചെറുതുമായ വസ്തു കണ്ടെത്തിയതിനാണ് ഗെസിനും ജെൻസലിനും നോബൽ സമ്മാനം ലഭിച്ചത്.
ആദ്യകാലജീവിതം
സൂസൻ (ഗെയ്റ്റൻ) ഗിൽബർട്ട് ഘെസ് എന്നിവരുടെ മകളായി ന്യൂയോർക്ക് നഗരത്തിലാണ് ആൻഡ്രിയ ജനിച്ചത്. ജൂതപൈതൃകമുള്ള അവളുടെ പിതാവ് ഇറ്റലിയിലെ റോമിൽ ജനിച്ചയാളാണ്. ടുണീഷ്യ, ജർമ്മനിയിലെ ഫ്രാങ്ക്ഫർട്ട് എന്നിവിടങ്ങളിൽ നിന്നുള്ള ഒരു കുടുംബത്തിലാണ് ആൻഡ്രിയയുടെ പിതാവ് ജനിച്ചത്. മസാച്യുസെറ്റ്സിലെ നോർത്ത് ആറ്റ്‍ലെബറോയിൽ നിന്നുള്ള ഒരു ഐറിഷ് കത്തോലിക്കാ കുടുംബത്തിൽ നിന്നായിരുന്നു അവരുടെ അമ്മ.
ബാല്യകാലത്ത് ആൻഡ്രിയയുടെ കുടുംബം ന്യൂയോർക്ക് നഗരത്തിൽനിന്ന് ഷിക്കാഗോയിലേക്ക് താമസം മാറി, പിന്നീട് ആൻഡ്രിയ ചിക്കാഗോ യൂണിവേഴ്സിറ്റി ലാബ് സ്കൂളിൽ പഠനത്തിന് ചേർന്നു. മനുഷ്യനെ ചന്ദ്രനിലിറക്കിയ അപ്പോളോ പദ്ധതികൾ ആദ്യ വനിതാ ബഹിരാകാശയാത്രികയാകാൻ ഘെസിനെ പ്രേരിപ്പിക്കുകയും, അമ്മ ആ ലക്ഷ്യത്തെ പ്രോത്സാഹിപ്പിക്കുകയും ചെയ്തു. അവളുടെ ഹൈസ്കൂൾ രസതന്ത്ര ടീച്ചറായിരുന്നു അവളെ ഏറ്റവും സ്വാധീനമുള്ള വനിതാ റോൾ മോഡൽ. ഗണിതശാസ്ത്രത്തിൽ ബിരുദം നേടിയെങ്കിലും ആൻഡ്രിയ പിന്നീട് ഭൗതികശാസ്ത്രത്തിലേക്ക് ചുവട് മാറ്റി. 1987 ൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ഭൗതികശാസ്ത്രത്തിൽ ബിരുദം നേടി. 1992 ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽനിന്ന് പിഎച്ച്ഡിയും നേടി. ജെറി ന്യൂഗെബൗവെർ ആയിരുന്നു ഗൈഡ്.
കരിയർ
2004 ൽ ഘെസ് നാഷണൽ അക്കാദമി ഓഫ് സയൻസസിലേക്ക് തിരഞ്ഞെടുക്കപ്പെട്ടു, 2019 ൽ അമേരിക്കൻ ഫിസിക്കൽ സൊസൈറ്റിയുടെ (എപിഎസ്) ഫെലോ ആയി തിരഞ്ഞെടുക്കപ്പെട്ടു.
ബിബിസി, ഡിസ്കവറി ചാനൽ, ദി ഹിസ്റ്ററി ചാനൽ തുടങ്ങിയ നെറ്റ്‌വർക്കുകൾ നിർമ്മിച്ച നിരവധി ടെലിവിഷൻ ഡോക്യുമെന്ററികളിൽ ഘെസ് പങ്കെടുത്തിട്ടുണ്ട്. 2006 ൽ നോവ എന്ന പി‌ബി‌എസ് സീരീസിന്റെ ഒരു എപ്പിസോഡിൽ പ്രത്യക്ഷപ്പെട്ടു. ദി മൈ ഹീറോ പദ്ധതി ആൻഡ്രിയയെ സയൻസ് ഹീറോയായി അടയാളപ്പെടുത്തി. 2000 ൽ, ഡിസ്കവർ മാഗസിൻ ഘെസിനെ അതത് മേഖലകളിലെ വാഗ്ദാനം ചെയ്യുന്ന 20 യുവ അമേരിക്കൻ ശാസ്ത്രജ്ഞരിൽ ഒരാളായി പട്ടികപ്പെടുത്തി.
ഗാലക്സിക് സെന്ററിലെ തമോദ്വാരം (Sgr A *)
ഇൻഫ്രാറെഡ് തരംഗങ്ങൾ ഉപയോഗിച്ച് താരാപഥത്തിന്റെ മദ്ധ്യഭാഗം ചിത്രീകരിക്കുന്നതിലൂടെ, ദൃശ്യപ്രകാശത്തെ തടയുന്ന കനത്ത പൊടി ഒഴിവാക്കുവാനും അവിടെയുള്ള വസ്തുക്കളെ നിരീക്ഷിക്കാനും ക്ഷീരപഥത്തിന്റെ കേന്ദ്രത്തിന്റെ മികച്ച ചിത്രങ്ങൾ രേഖപ്പെടുത്താനും ഘെസിനും സഹപ്രവർത്തകർക്കും കഴിഞ്ഞു. ഡബ്ല്യുഎം കെക്ക് ടെലിസ്‌കോപ്പിന്റെ 10 m അപ്പർച്ചറും അന്തരീക്ഷത്തിലെ പ്രക്ഷുബ്ധത പരിഹരിക്കുന്നതിന് അഡാപ്റ്റീവ് ഒപ്റ്റിക്‌സിന്റെ ഉപയോഗവും ഉയർന്ന സ്പേഷ്യൽ റെസല്യൂഷനിലുള്ള ക്ഷീരപഥ കേന്ദ്രത്തിന്റെ ചിത്രങ്ങൾ ലഭ്യമാക്കുന്നതിന് അവരെ സഹായിച്ചു. ധനു A * (Sgr A *) എന്ന തമോദ്വാരത്തിന് ചുറ്റുമുള്ള നക്ഷത്രങ്ങളുടെ ഭ്രമണപഥങ്ങൾ പിന്തുടരാൻ ഈ ചിത്രങ്ങൾ സഹായിച്ചു. ക്ഷീരപഥത്തിന്റെ മദ്ധ്യത്തിൽ സ്ഥിതിചെയ്യുന്ന ഈ തമോദ്വാരത്തെ പരിക്രമണം ചെയ്യുന്ന നിരവധി നക്ഷത്രങ്ങളുടെ ഭാഗിക ഭ്രമണപഥങ്ങൾ നിരീക്ഷിക്കപ്പെട്ടു. 1995 ൽ വിശദമായ നിരീക്ഷണങ്ങൾ ആരംഭിച്ചതിനു ശേഷം നക്ഷത്രങ്ങളിലൊന്നായ എസ് 2 ന്റെ പൂർണ്ണമായ ദീർഘവൃത്ത പരിക്രമണം രേഖപ്പെടുത്തി. ഇവിടെയുള്ള കൂടുതൽ നക്ഷത്രങ്ങളുടെ ഭ്രമണപഥങ്ങൾ പൂർണ്ണമായും രേഖപ്പെടുത്തുന്നതിന് നിരവധി പതിറ്റാണ്ടുകളിലെ പരിശ്രമം കൂടി ആവശ്യമാണ്. ഈ അളവുകൾ പൊതു ആപേക്ഷികതാ സിദ്ധാന്തത്തിന്റെ ഒരു തെളിവ് നൽകിയേക്കാനും സാദ്ധ്യതയുണ്ട്. 2012 ഒക്ടോബറിൽ, ക്ഷീരപഥത്തിന്റെ മദ്ധ്യത്തിനെ പരിക്രമണം ചെയ്യുന്ന രണ്ടാമത്തെ നക്ഷത്രമായ എസ് 0-102 നെ യു‌സി‌എൽ‌എയിലെ ഘെസ്സിന്റെ ടീം തിരിച്ചറിഞ്ഞു. കെപ്ലറുടെ മൂന്നാമത്തെ നിയമപ്രകാരം, പരിക്രമണ ചലനം ഉപയോഗിച്ച് Sgr A * ന്റെ പിണ്ഡം 4.1 ± 0.6 ദശലക്ഷം സൗരപിണ്ഡം ആണെന്ന് ഘെസിന്റെ ടീം കണക്കുകൂട്ടിയെടുത്തു. അതുകൊണ്ട് SGR എ * എന്ന തമോദ്വാരം താരാപഥ കേന്ദ്രത്തിനോട് എം31 താരാപഥത്തേക്കാൾ നൂറിരട്ടി അടുത്താണ് സ്ഥിതിചെയ്യുന്നത്. ഇത് സൂപ്പർ മാസ്സീവ് തമോദ്വാരത്തിന്റെ ഏറ്റവും മികച്ച ഉദാഹരണമാണ്.
തമോദ്വാരങ്ങളുമായി ബന്ധപ്പെട്ട ഈ കണ്ടെത്തലുകൾക്ക് 2020 ൽ ആൻഡ്രിയ ഘെസ് ഭൗതികശാസ്ത്രത്തിനുള്ള നോബൽ സമ്മാനം റോജർ പെൻറോസ്, റെയ്ൻഹാർഡ് ജെൻസൽ എന്നിവരുമായി പങ്കിട്ടു. ക്ഷീരപഥത്തിന്റെ മധ്യഭാഗത്തുള്ള നക്ഷത്രങ്ങളുടെ ഭ്രമണപഥത്തെ ഒരു അതിശയകരമായ തമോദ്വാരം നിയന്ത്രിക്കുന്നുവെന്ന് കണ്ടെത്തിയതിന് ഘെസിനും ജെൻസലിനും സമ്മാനത്തിന്റെ പകുതി ലഭിച്ചു. ഭൗതികശാസ്ത്ര നൊബേൽ നേടിയ നാലാമത്തെ വനിതയാണ് ഘെസ്, അതിനു മുൻപ് മേരി ക്യൂറി (1903), മരിയ ഗോപ്പേർട്ട് മേയർ (1963), ഡോണ സ്‌ട്രിക്ലാൻഡ് (2018) എന്നിവർക്കാണ് ഈ പുരസ്കാരം ലഭിച്ചിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ജൂത അമേരിക്കൻ ശാസ്ത്രജ്ഞർ വർഗ്ഗം:നോബൽ സമ്മാനം നേടിയ അമേരിക്കക്കാർ വർഗ്ഗം:1965-ൽ ജനിച്ചവർ
റോളർബോൾ (ചെസ്സ് വകഭേദം)
വലത്ത്‌|ലഘുചിത്രം|റോളർബോൾ കളിക്കളവും ആരംഭനിലയും 1998-ൽ ജീൻ-ലൂയിസ് ക്യാസൊസ് കണ്ടുപിടിച്ച ഒരു ചെസ്സ് വകഭേദമാണ് റോളർബോൾ. 1975-ൽ പുറത്തിറങ്ങിയ റോളർബോൾ എന്ന സയൻസ് ഫിക്ഷൻ ചലച്ചിത്രത്തിൽ കാണിക്കുന്ന റോളർ ഡെർബിയോടു് സമാനമായ കളിയിൽ നിന്നും പ്രചോദനം ഉൾക്കൊണ്ടാണ് കളി നിർമ്മാണം.
7×7 കള്ളികളിൽ മദ്ധ്യത്തിലെ 3×3 കള്ളികളുള്ള ഭാഗം ഇല്ലാതെയുള്ളതാണ് ഇതിന്റെ കളിക്കളം. കരുക്കൾ സാധാരണയായി ഘടികാരദിശയിലാണ് കളിക്കളത്തിൽ നീങ്ങുന്നത്. ഓരോ കളിക്കാരനും കളി തുടങ്ങുമ്പോൾ ഒരു രാജാവ്, ഒരു ആന, രണ്ടു് തേര്, രണ്ടു് കാലാൾ എന്നിവയാണുള്ളത്.
അവലംബം
ഗ്രന്ഥസൂചി
പുറത്തേയ്ക്കുള്ള കണ്ണികൾ
വർഗ്ഗം:ചെസ്സ് വകഭേദങ്ങൾ
തിരുപ്പുകഴ്
പതിനഞ്ചാം നൂറ്റാണ്ടിൽ ജീവിച്ചിരുന്ന ഭക്തകവി അരുണഗിരിനാഥൻ രചിച്ച തമിഴ് ഗാനകാവ്യമാണ് തിരുപ്പുകഴ് . കവിതയും സംഗീതവും കൂടിക്കലർത്തിയുള്ള ഈശ്വരസ്തുതികളാണ് ഈ കാവ്യം. തമിഴിലെ പഴയ വിരുത്ത രീതിയിലുളള വൃത്തത്തിലാണ് കാവ്യം രചിച്ചിരിക്കുന്നത്. തിരുപ്പുകഴുകളധികവും സുബ്രഹ്മണ്യന്റെ മഹത്ത്വത്തെ പ്രകീർത്തിക്കുന്ന രീതിയിലാണ് രചിക്കപ്പെട്ടിട്ടുള്ളത്. അതോടെ സുബ്രഹ്മണ്യനെ പ്രകീർത്തിക്കുന്ന കവിതകൾ തിരുപ്പുകഴ് എന്ന പേരിൽ അറിയപ്പെടാൻ തുടങ്ങി.
16000 തിരുപ്പുകഴുകളാണ് അരുണഗിരിനാഥൻ രചിച്ചിട്ടുളളത്. എന്നാൽ ഇവയിൽ 1330 എണ്ണം മാത്രമേ ലഭ്യമായിട്ടുളളൂ. ഇവയിൽ ഏറിയ പങ്കും സുബ്രഹ്മണ്യസ്തുതികളാണ്. അദ്ദേഹത്തിന്റെ ഈ കൃതികളെ മൊത്തത്തിൽ തിരുപ്പുകഴ് എന്നു പറയുന്നതോടൊപ്പം ഓരോ പാട്ടിനേയും തിരുപ്പുകഴ് എന്നു തന്നെയാണ് വിശേഷിപ്പിക്കുന്നത്.
തിരുപ്പുകഴിലെ കാവ്യരീതി ഇപ്രകാരമാണ്:-
സംസ്കൃതത്തിൽ നിന്നും വാക്കുകൾ തമിഴിലേക്ക് ധാരാളമായി കടന്നുകൂടിയ കാലത്തായിരുന്നു തിരുപ്പുകഴ് രചിക്കപ്പെട്ടത്. അതിനാൽ സംസ്കൃതത്തിന്റെ അതിപ്രസരം തിരുപ്പുകഴിൽ കാണപ്പെടുന്നു. പാട്ടുകളിൽ 1008-ഉം വ്യത്യസ്ത ഛന്ദസ്സുകളിൽ രചിക്കപ്പെട്ടവയായതിനാൽ തിരുപ്പുകഴിനെ ചന്ദപ്പെരുംകടൽ, ലയകളഞ്ചിയം എന്നും പറയുന്നു. അരുണഗിരിനാഥരെ 'ചന്ദവേന്തൻ' എന്നും വിശേഷിക്കുന്നു. തിരുപ്പുകഴിൽ സ്ത്രീകളെ അമിതമായി വർണ്ണിക്കുന്നുവെന്നും തരംതാഴ്ത്തുന്നുവെന്നും ചില ന്യൂനതകളായി പറയപ്പെടുന്നു. തമിഴ്നാട്ടിലെ സംഗീതക്കച്ചേരികളിൽ തിരുപ്പുകഴുകൾ ഏറെ ശ്ലാഘിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:തമിഴ് കാവ്യങ്ങൾ
തിയോ വാൻ ഗോഗ്
തിയോഡറസ് " തിയോ" വാൻ ഗോഗ്  (1857 മെയ് 1 - 1891 ജനുവരി 25) ഒരു ഡച്ച് ചിത്ര വിൽപ്പനക്കാരനായിരുന്നു(ആർട്ട് ഡീലർ) .തിയോയാണ് വിൻസന്റ് വാൻഗോഗിന്റെ ഏറ്റവും ചെറിയ സഹോദരൻ,തിയോയുടെ മാനസികവും,സാമ്പത്തികവുമായ പിൻതാങ്ങാണ് വാൻ ഗോഗിന് ചിത്രകലയിൽ കൂടുതൽ ശ്രദ്ധ കേന്ദ്രീകരിക്കാൻ കഴിഞ്ഞതിന് കാരണം. 1890 ജൂലൈയിൽ 37-ാം വയസ്സിൽ വിൻസെന്റ് വാൻഗോഗ് മരിച്ചു. ആറ് മാസം കഴിഞ്ഞ് 33-ാം വയസ്സിൽ തിയോയും  മരിച്ചു.
അവലംബം
വർഗ്ഗം:കല വർഗ്ഗം:വാൻ ഗോഗ്
കാൻവാസ്
ചിത്രരചനയ്ക്ക് ഉപയോഗിക്കുന്ന പ്രത്യേകതരം തുണിയും പശയും ഉപയോഗിച്ചു തയ്യാറാക്കുന്ന പ്രതലം അഥവാ വെള്ളക്കടലാസ്സിനു പകരം ഉപയോഗിക്കുന്നത്. കടലാസ്സിനെക്കാളും കൂടുതൽ കാലം ഈട് നിൽക്കുമെന്നതും ചിത്രങ്ങൾക്ക് കൂടുതൽ മിഴിവേകുമെന്നതും ചിത്രകാരന്മാരെ ക്യാൻവാസ് ഇഷ്ടപ്പെടുത്തുന്നു.
പുറത്തേക്കുള്ള കണ്ണികൾ
വർഗ്ഗം:ചിത്രകല
കർണാടക മുഖ്യമന്ത്രിമാരുടെ പട്ടിക
മുമ്പ് മൈസൂർ മുഖ്യമന്ത്രി എന്നറിയപ്പെട്ടിരുന്ന കർണാടക മുഖ്യമന്ത്രി, ഇന്ത്യൻ സംസ്ഥാനമായ കർണാടക സർക്കാരിന്റെ ചീഫ് എക്സിക്യൂട്ടീവ് ഓഫീസറാണ്. ഇന്ത്യൻ ഭരണഘടനയനുസരിച്ച്, കർണാടക ഗവർണറാണ് സംസ്ഥാനത്തിന്റെ ഭരണത്തലവൻ, എന്നാൽ യഥാർത്ഥ എക്സിക്യൂട്ടീവ് അധികാരം മുഖ്യമന്ത്രിക്കായിരിക്കും, ഇത് മറ്റെല്ലാ ഇന്ത്യൻ സംസ്ഥാനങ്ങൾക്കും ബാധകമാണ്. കർണാടക നിയമസഭയിലേക്കുള്ള തിരഞ്ഞെടുപ്പിന് ശേഷം, സംസ്ഥാനത്ത് സർക്കാർ രൂപീകരിക്കാൻ ഗവർണർ സാധാരണയായി നിയമസഭാ സീറ്റുകളുടെ ഭൂരിപക്ഷമുള്ള രാഷ്ട്രീയ പാർട്ടിയെ (അല്ലെങ്കിൽ രാഷ്ട്രീയ പാർട്ടികളുടെ ഒരു കൂട്ടുകെട്ടിനെ) ക്ഷണിക്കാറുണ്ട്. നിയമസഭയുടെ കൂട്ടുത്തരവാദിത്വമുള്ള മന്ത്രിമാരുടെ കൗൺസിൽ മുഖ്യമന്ത്രിയെ ഗവർണർ നിയമിക്കുന്നു. അയാൾക്ക്/അവൾക്ക് നിയമസഭയുടെ ആത്മവിശ്വാസം ഉള്ളതിനാൽ, മുഖ്യമന്ത്രിയുടെ കാലാവധി അഞ്ച് വർഷത്തേക്കാണ്, പുതുക്കാവുന്നതും കാലാവധിയുടെ പരിധിക്ക് വിധേയവുമല്ല.